c: text/html

text:
WBOn Godina Bahaa Loltootaa fi Poolisoota Federaalaa Wayyaanee Barattootaa Fi Ummata Irratti Roorrisaa Jiran Haleeluun Hidhattoota Diinaa 23 Ol Hojiin Ala Godhe
Abdii Fi Gaachanni Ummata Oromoo WBOn Godina Bahaa Loltootaa fi Poolisoota Federaalaa Wayyaanee Barattootaa Fi Ummata Irratti Roorrisaa Jiran Haleeluun Hidhattoota Diinaa 23 Ol Hojiin Ala Godhe. Poolisoota Sirna Wayyaanee 2s Oggaa Booji’u, Hidhamtoota Oromoo 21 Ol Ta’an Hidhaadhaa Baase.
Mirga abbaa biyyummaa fi bilisummaa ummata Oromoo dhugoomsuuf falmaa karaa hidhannoo godhaa jiru karaa hundaanuu jabeessaa kan jiru gootichi WBO, haleellaa diinaa fi ergamtoota diinaa irratti fudhataa jiruun Mudde 05 – 07, 2015tti Bahaa fi Lixa Harargee keessatti loltootaa fi poolisoota wayyaanee irratti injifannoo boonsaa galmeessuun 23 ol hojiin ala gochuu Ajaji WBO Godina Bahaa oduu tarkaanfii waraanaa har’a Mudde 07, 2015 SBOf ergeen beeksisee jira.
Haaluma kanaan Humni Addaa WBO Mudde 07, 2015 guyyaa har’aa Baha Harargee Ona Haromaayaa bakka Daammoota jedhamutti poolisoota wayyaanee barattootaa fi ummata doorsisuuf bobbaafaman haleelee tokko (1) battalatti oggaa ajjeesu, hedduu isaanii madoo taasisee jira. Ummatni naannoos aarii qabu poolisa ajjeefame kanatti ba’ataa akka ture ibsameera. Tarkaanfii kanaan walqabatee mootummaan wayyaanee humna federaalaa guddaa Daammoota, Baate, Qeeyransaa fi kkftti bobbaasuun ummata gooluuf yaalus, barattootnii fi ummatni gamtaan ta’uun FDG jabaa finiinsaa akka jiran beekuun danda’ameera. FDG deemaa jiru keessatti barataan ammaaf maqaan isaa hin baramin tokko hidhattoota wayyaaneen akka wareegames barameera.
Humni Addaa WBO tarkaanfii isaa itti fufuun Mudde 06, 2015 guyyaa kaleessaa Baha Harargee Ona Haromaayaa bakka Maayaa, Qarree jedhamutti poolisoota wayyaanee sochii FDG fi mormii master plaanii Finfinneef ummatnii fi barattootni geggeessaa jiran dhaamsuuf bobbaafaman haleelee 1 (tokko) yeroo keessaa ajjeesu, poolisoota 2 (lama) ammoo hidhannoo isaanii guutuu waliin booji’uu Ajaji WBO Godina Bahaa dabalee beeksiseera.
Humni Addaa WBO tarkaanfii kanaan ilmaan Oromoo kan barattootnii fi maanguddootni biyyaa umriin isaanii 61 ta’u keessatti argaman namoota 21 ol ta’an hidhaa keessaa bilisa baasee gadi dhiisuus Ajaji WBO Godina Bahaa dabalee beeksiseera.
Waraanni Bilisummaa Oromoo Godina Bahaa tarkaanfii isaa jabeessee itti fufuun guyyuma kana Mudde 06, 2015 Baha Harargee naannoo Harar Ona Fadis/Bokkoo bakka Faqqadaa jedhamutti waraana wayyaanee irratti haleellaa fudhateen 5 battalumatti oggaa irraa ajjeesu, 7 ol ammoo haalaan madeessuu isaa Ajaji WBO Godina Bahaa oduu tarkaanfii SBOtti ergeen beeksisee jira.
Haleellaa diina irratti fudhatu cimsee itti fufee kan jiru gootichi WBO Godina Bahaa Mudde 05, 2015ttis Lixa Harargee naannoo Galamsoo Ona Dikichaa bakka Siree-Luynaa jedhamutti humna federaalaa wayyaanee ummata gooluuf dirqama fudhatan irratti haleellaa geggeesseen diina irraa 3 ajjeesee 6 ol oggaa madeessu, qawwee kilaashii 5 hidhannoo waliin irraa booji’uun dantaa QBOf akka oolche Ajaji WBO Godina Bahaa dabalee hubachiiseera.
Sochii isaa babal’ifatuu fi tarkaanfii diinaa fi lukkeelee diinaa kanneen gufuu QBO ta’an irratti fudhatu cimsee itti fufuuf tattaaffii isaa dachaan kan dabalu ta’uu WBO ibsee, ummatni keenya harqoota gabrummaa of irraa darbee biyya isaa gubbaatti bilisaan jiraachuuf FDG jalqabe cimsee akka itti fufus hireema kanaan dhaammateera.

robotstxt: allowed

filter: keep


text:
#Xalayaa: Dhaamsa Oromummaa
Berhanu Hundee
Kutaa tokkoffaa
Duradubbii
Uummatni Oromoo humnaan weeraramee erga bilisummaa fi abbaabiyyummaa isaa dhabee kaasee hanga har’atti waan dhabe sana deebifachuuf yeroo inni fincila diddaa gabrummaa fi qabsoo bilisummaa dhaabe hin jiru. Qabsoo kana keessati immoo bu’aa ba’ii meeqa keessa dabree har’a gahee jira. Yeroo adda addaatti carraa gurguddoonis nu dabranillee, uummatni Oromoo amma sadarkaa xumura gabrummaarra waan gahe fakkaata. Kana jechuun garuu karaan bilisummaatti nu geessu gabaabbate jechuuf malee, xumurri qabsoo kanaa maal ta’uuf akka deemu beekuun rakkisaa dha. Yoo tokkummaan ilmaan Oromoo jabaatee, humni Oromoo abdachiisaan hin uumamne, bilisummaa argachuun hafee, injifannooleen hanga har’aatti galmeeffamanuu gaaga’ama keessa galuu akka danda’an hubachuun barbaachisaa dha.
Carraalee gurguddootu nu dabran yoon jedhu, mee waan tokko tokko kaasuun barbaada. Yoon dhimma kana kaasu garuu seenaa barreessuuf osoo hin taane, kan dabrerraa baratamee, gara fuulduraatti dogongorri walfakkaataan akka hin hojjetamne hubachiisuufi. Carraa guddaan inni duraa bara 1974, bara warraaqsa Itoophiyaa sana yoo ta’u, Sabboontotni Oromoo warraaqasa sana keesatti gahee olaanaa qabaatanillee, bifa qindaa’een akka jaarmayaatti ijaaramanii humna cimaa wan hin uuminiif, jijjiiramni gaafii Oromoo deebisiisuuu danda’u hin mul’anne. Dammaqinsi uummata Oromoos yero sana akka har’aa waan hin turiniif, jijjiiramni sun humnoota biroo harka seenee carraan Oromoos ukkaamamee hafe.
Carraan biraa bara 1991 yoo ta’u, jijjiiramni bara sana argame sun kan bara 1974 caalaa bu’aalee gurguddoo argamsiise; injifannoolee gurguddoos galmeesse. Isaan kana keessaa kan ijoo ta’an kaasuuf Oromiyaan kaartaarratti mul’achuu; Qubeen Afaan Oromoo hojiirra ooltee Afaan kunis Afaan hojii Oromiyaa ta’uu fi Sabboonummaan Oromoo guddachuu dha. Kuni hunduu kadhaadhaan kan argaman osoo hin taane, waregama ilmaan Oromoo kumaatamaan kafalaniin dhufan. Haa ta’u malee, bu’aaleen argaman akuma jiranitti ta’anii; Mootummaa Wayyaanee jalati waggoota 27 dabran keessatti yeroo kamiiyyuu caalaa kan hidhaan, reebichi, ajjaachaa fi biyyaarraa baqachuun keessatti ciman akka ta’an kun waan seenaaf taa’uu dha.
Uummata bal’aa Oromoo fi Qeerroo
Hammenyi fi roorroon kun daangaa dabarraan, tokkummaa fi gamtaadhaan kaatanii, waggoota sadii ol (2014-2017) hogganummaa Qeerrootiin sochii walirraa hin citin godhuudhaan, Wayyaanee jilbiiffachiistanii, kunoo qilleensi jijjiiramaa akka mul’atu taasistan. Injifannoon har’a warri biraa ittiin dhaadatu fi ittigammadaa jiru kan lafee fi dhiiga ilmaan Oromootiin argamee dha. Gabaabumatti abbaan jijjiirama kanaa silaa uummata Oromoo fi Qeerroo Oromoo turan. Kan nama gaddissiu garuu, ati uummatni bal’aan Oromoo osoo bu’aa irraa hin argatin, humni biraa jijjiirama kana harkatti galfatee yeroo ittiin dhaadatu fi bookkisu, ati har’alle du’uurraa hin oolle. Qayee fi qabeenya keetirraa buqqifamuurraa hin hafne. Ammallee kunoo karaalee adda addaatiin waraanni sirratti banamee, akka baala mukaa harca’aa jirtu. Kuni maaliif ta’e? jedhaatii of gaafadhaa.
Abbolii fi haadholii Oromoo, kan ijoolle keessan ittidhabdan, kan haati reeffa ilma ishiirra teessee osoo boochuu dararamni irragahe; kan maatii tokko keessaa nama meeqa awwaaltan, kan ijoollee sabiyyiin teessan rasaasaan ittiwaaddaman; kan uummatni nagaa ittisa tokko hin qabne rasaasaan dhuman; kan haati ulfi mararfannoo tokko malee gara-jabeenyaan ajjeefamtu; osoo ati beela fi gadadoo keesa jirtuu alagaan Miliyeenara fi Biliyeenara itti ta’e; kan qayee fi biyya abbaa keetii keessatti nagaan baatee galuu dadhabde. Kan har’allee manni fi qabeenyi kee shftootaan gubachaa jiru; Oromoo waan taateef qofa, naannoo Somaaleerra qabeenya keetirraa buqqaatee, har’a rakkoolee hamtuu keessa jirtu. Kan ijoolleen keetillee dinaaf meeshaa ta’anii hammeenya daangaa hin qabne sirratti hojjechaa jiran. Walumaagalatti gabrummaa bar-dhibbee tokoo olii baattee waan jirtuuf, kuni hunduu amma na gahe jedhiitii; tokkummaadhaan ka’iitii gabrummaa kanatti xumura godhi.
Akka gamtaan kaatee diina harka micciiruu dandeessu agarsiiftee jirta. Yoo tokkummaadhaan kaate, humni si injifachuu danda’u akka hin jirre hubadhu. Warra afaaniin si sobanirraa jijjiirama hin eegin; isaan kana abdii hin godhatin; isaan kana hin amanin. Dhimma kee dhiisanii waan biraatiif dursa akka kennan hubadhu. Jabina diina keetii osoo hin taane, ilmaanuma kee kan si gananii diinaaf meeshaa ta’antu gabrummaa sirra tursiise, tursiisas, kana hubadhu. Wareegama keetiin biyya tasgabbeessine, biyya ijaarre jedhanii dhaadatu; garuu siif bu’aan argame hin jiru. Ati du’aa osoo jirtuu tokkummaa biyyattii tanaatiif lallabamaa jira. Ati du’aa, saamamaa, qabeenyi kee barbadaa’aa tokkummaan biyya tanaa akkamitti faarfama? Ati biyya tana keessa hin jirtu jechuu dhaa? Biyya ati ittidhiigdee asiin geesse tana keessatti, yoo ati dhiigdu kan siif quuqamuu fi mirmatu hin jiruu bar!!!
Uummata Oromoo,
Akka ilma keetii tokkootti, dhaamsa kana yoon sii dabarsu, haalli ati keessa jirtu na dhiphisee, boqonnaa na dhoowwee, na gaddisiisee, garaa koo na gubnaan malee, duula labsaa hin jiru. Kana hubachuu qabda. Qilleensa jijjiiramaa ati waregama ulfaataa ittikaffaltee argamsiifte kana keessatti, diinni tokko si nyaachaa osoo jiruu, ka biraa beela’ee si nyachuuf hamuummachaa akkajiru dammaii hubadhu. Jijjiramni amma mul’achaa jiru kun xumurri isaa kan kee, kan gabrummaan keessatti awwaalamuu fi abbaabiyyumaan kee keessatti mirkanaa’u akka ta’u qabsoo hadhooftuu tana cimsiitii injifannoo xumuraa mi’ooftuu argamsiisii. Nagaa fi gammachuudhaa biyya kee keesa akka jiraattu godhi. Qabsoon kee qabsoo haqaa waan ta’ef, injifannoon xumuraa kan kee akka ta’u hin shakkin. Carraan amma uumamuuf deemu kun akka si hin dabree gamtaadhaan, tokkummaadhaan ka’ii, fincila xumura gabrummaa bakkaan gahi.
Yeroon ati biyya teenya Oromiyaa jiituu fi badhaatu tana keessatti nagaa argattee, gammachuudhaan keessa jiraattu fagoo hin ta’u. Kana mirkaneessuuf, wanti hunduu harka kee jira. Hiree kee ofiii keetiif murteeffachuu qabda. Kana godhuuf immoo yoo tokkummaa kee jabeessite, humna abdachiisaa ta’e qabda. Amma murtiin keeti. Waqayyo/Rabbi si wajjin jira; humna afaaniin si sobu fi si sossobu hin abdatin. Kan du’e awwaallachaa, kan jiru jajjabeessi, onnachiisi, kakaasi, qabsoo kana ittimuddi. Malli fi falli biraa hin jiru, kana beeki. Injifannoo xumuraa kan keeti.
====== ittifufa ======
Hubachiisa:
Xalayaan mata duree “Dhaamsa Oromummaa” jedhuun dhiyaate kun ittifufa. Kutaalee itti aanan keessatti kan dhiyaachuuf deeman xalayaalee:
- Jaarmayoota Siyaasaa Oromootiif
- Aktivistoota fi Hayyoota Oromootiif
- Dhumarratti Obboo Lammaa Magarsaa fi Dr Abiyyi Ahmadiif


text:
Sunday, October 8, 2017
Wal muddaan siyaasaa Oromoo fi Wayyaanee gidduu jiru hundee gad fageeffataa deemaa jira
Wal muddaan siyaasaa Oromoo fi Wayyaanee gidduu jiru hundee gad fageeffataa deemaa jira
(Yaya Beshir/ Boruu Barraaqaa irraa)
Wal muddaan siyaasaa Oromoo fi Wayyaanee gidduu jiru hundee gad fageeffataa deemaa jira. Keessattuu dubbiin jajjabduun gara dhimma aangoo biyyattiin wal qabatutti xiyyeeffachaa jirti. Kanaaf jecha Wayyaaneen qalbii ummata Oromoo giddu galeessa irraa gara xarafaatti deebiftee ofii qehee keessaa wantoota gufuu itti tahan of duraa qulqulleeffachuuf hojjechuu barbaaddi. Wanni weerarri waraanaa Harargee irratti akkas jabaataa dhufeefis kanumaan wal qabata jedheen yaada.
Daangaalee Oromiyaa biroo (Fakkeenyaaf, gama Afaarriin, gama Kibbaa fi gama Dhihaan) weerara nurratti hammeessuuf lafa jala itti jirti. Kun hundi qalbii keenya guutummaatti moggaa biyyaa (peripheral lands) irratti deebiftee ajaja masaraa giddu galeessaa (central command) jajjabeeffachuufi. Walumaa galatti tarsiimoo qabsoon Oromoo haarayatti horachaa deemaa jirtu facaaftee bittaa sirna ishii itti fufuuf yaalii gochuu maltu hundumaa dursinee harkatti bacancarsuu feesisa.
Akka fakkeenyaatti wantoota godhamuu qaban keessaa muraasa:
1. Finfinneen akkuma handhuurummaa isaa wiirtuu qabsichaa tahuun akka hin dagatamne, Masaraa Finfinneetii harka diinaa jiruu Oromiyaan gonkumaa nagaa hin argattu.
2. Qondaalonni OPDO gurguddaa fi ummata Oromoo biratti jaalala horataa jiran of-eeggannoo jabeessuu qabu. Wayyaaneen amma saree maraatte taatee jirti. Ishii amananii eegumsa tikaa gahaa malee bakka fedhetti waliin walgahii taa'uun yeroo kanatti amansiisaa miti.
3. Kutaalee Oromiyaa Wayyaaneen itti duulaa jirtu baraaruuf deeggarsi jabaatee akka itti fufu,
4. Xiyyeeffannoo Wayyaanee gargar facaasanii bittinneessuuf jecha kutaa Oromiyaa mara keessatti fincilli dhoohee lafa sochoosuu qaba.
5. Meeshaan waraanaa gurguddaas tahee xixiqqaan dachii Oromiyaa keessatti kuufamee argamu toyannoo MNO jala hatattamaan galuu fi yoo barbaachisaa tahe Poolisa Oromiyaa (PO) fi Foollee Oromoo (FO)f qoodamee ajaja PO tiin taliigamuu feesisa.
6. Ilmaan Oromoo Humna Ittisaa keessatti sadarkaa guddaa hanga xiqqaatti jiran Oromiyaaf dirmachuun amma akka tahe qaama dhimmi laaluun qajeelfamni dabruufii feesisa.
7. FO hanga ammaatti jaarame irratti dargaggoonni Oromoo kumoota kudhanootaan itti dabalamanii Foollummaadhaan jaaramuun dirqama. Foolleedhaaf leenjiin waraanaa idilee hatattamaan qophaaweefii PO wajjin harka wal qabatanii Oromiyaa toyachuuf qophaahuu qabani. Injifannoon qabsoo Oromoo falmaa hidhannoon alatti dhufa jedhanii eeguun gonkumaa hin danda'amu waan taheef.
Walumaa galatti akka bal'ina lafa keenyaa fi guddina saba keenyaattii bakka hundaa fi bifa hundaan yeroo tokkotti yoo itti kaane waan qabattuuf gadhiiftu ishee wallaalchisuutu danda'ama.
OROMIYAAN NI BILISOOMTI!
Subscribe to: Post Comments (Atom)


text:
Hobomboleettiin Rooba Cimaa makate kan Hurricane Mikael jedhamu kun Kaaba Lixa Flooridaa kan rukute yoo tahu, rooba cimaa fi dambalii galaana irraa ka’een magaalotni qarqara galaanaa jiran heddu miidhamanii jiru. Hobomboleettiin Sa’aatii tokkotti Kilomeetra 250 bubbisu kun mukaa fi manneen heddu kan kuffise akka tahee fi magaalaa Panhandle jedhamtu keessatti nama lama kan ajjeese tahuu gabaafame.
Kutaalee Ameerikaa Flooridaa, Joorjiyaa fi Alaabaamaa keessatti balaa hobomboleettii kanaan jiraattota 500,000 irraa humni elektrikii citee jira. Namoonni 300,000 ol ammoo qe’ee isaanii lakkisanii kan baqatan tahuu gabaafame. Bubbeen cimaan akkanaa Flooridaa rukutee kan hin beekne tahuu gabaasni BBC ni ibsa.


text:
I. Imala Qabsoo Oromoo Kaleessaa, Kan Har’aaf kan fuuldura.
Moxobii/Seensa/Ittiin Lixa
Haalli qabsoo Oromoo kan gufuuwwaniif kufaatiiwwan jajjabaa qabaataa ture cicchoomina qabsaa’otaan raraaga qabsoo damdamachuun tinfa shiraaf tuullaa danqa qabsoo mara injifatee har’a irra gaheera. Imalli qabsaa’ota kaleessaa nuffisiisaa kan darbuu nii dandaa’ama hinjedhamne, imala qoree qabsoon bacaqaa/guutuu kan rakkoof gidiraa nuffisiisaan guute ture. Rakkoowwan kamiin injifachuuf kutannoo qabaachuu isaanii “rakkoo qabsoo keessatti nu mudatu kamiif hinjilbeenfannu” dhaadannoo jedhuun jilbaaf mogolee jaallaawwanii jabeeffataa har’a gahuun qabsaa’ota mirga abbaa biyyummaa kan haalamu miti. Roga qabsoo qabsiisuuf kanneen aarsaa ta’uun dirqama itti taanan aarsaa of godhan kanneen akka wareegamtoota shiinniigaa dabalatee qabsaa’oonni hedduun qabsoo jiraachisuuf of wareeguun bakka feesisuutti lubbuu isaanii gumaata godhanii uummata jaallataniif laatanii darbaniiru. Kun gabaabumatti qabsaa’ota Shinniigaatti shiftaan Sumaalee ajjeefte kanneen utuu Oromummaa ofii hinjijjiiriin, qabsoo mirga abbaa biyyumma hinsharafin lubbuun taranii qabsoo jiraachisan hammata. Akkasuma gootaawwan dirree jajjabee Waraana Bilisummaa Oromoo kanneen diina gogonbisaa diina harka buunee icciita qabsoof qabsaa’otaa laannee qabsoo hongeessuurra ofii duunee qabsoo jiraachifna jechuun lubbuu isaanii wareeganii qabsoo jiraachisan dabalata. Qabsoo keessa imala hadhooftuuf deemsa walxaxaaf nuffisiisaan kan guute kan galmi isaa dhamdhamuuf soorrachuuf nama hawwatuun guutuudha. Hededuma qabsoo kaleessaa irraa bu’aa ba’ii ulfaataa keessa akka darbamtu gooticha Oromoo Kaffaaloo Tafarraa kan dhiyeenya mana hiraarsaatii baherraa nuti dhaloonni haaraan akka waa hedduu barannu nan abdadha. Qabsoon Oromoo amna dheeraa adeemtee har’a sadarkaa gaaza guuttatee haala abdatamaan socho’u irra gahee jira. Qabsoo Gaaza guutattee ofiin adeemaa jiru qaamita hedduutu anatu oofaa jiraa jechuun wal cabsaa jiraachuusaaf mataan hedduun mumul’ahuu agarra. As keessatti ilmaan NioMinilik kanneen gumaaa hedduun irraa barbaadamus qabsoo kanatti akka ciminaan hirmaataa jiranitti osoo of dhaadessanii agarra. kana daangaa itti gochuuf eeggitii qabsoo isaaf murteessaan dhaloota har’aa kana. Egereen qabsoo ilma Oromoof intala Oromoo wareegama baasaa turtan harka jiraachuu isinii himuun fedha. Addi bilisummaa Oromoo qabsoo gaggeessuuf qabsoo isaan firiin argamaa jiru bu’aa qabsaa’otaaf uummata dila Oromoo ta’uu amana. Akkasuma kanneen isaan faallaa ammoo bu’aawwan qabsoo uummataan argamaa jiran akka jaarmiyaa isaanitti utuu dhaadessanii agarra. Qabsoo abbaa biyyummaa saba tokkoo qaama tokkoof jaarmiyaa tokkoon galii gaha ykn bu’aan argame kan jaarmiyaa tokkooti jedhanii ilaaluun daba. Keessattuu qaama diinatti maxxanee akka Silmii dhiiga sabaa xuuxaa tureef bu’aaf injifannoon kan isaaniiti jedhanii bu’aawwan qabsoon argaman diinaaf laachuun sharafa qabsooti.Sharafa qabsoo keessatti wareegamtoota ofii dagachuuf qabsaa’ota ofii dagachuutu dhufa. Kun Waaqaaf lafa gidduutti cubbuu seenaan nama gaafatudha.
1. Imala Qabsoo Kaleessaa fi Qabsaa’ota Kaleessaa
Qabsoon Oromoo kaleessaa akkuma moxobii irratti kaasuuf akeekkanne, rakkoowwan gidiraawwan hammaataa keessa darbee har’a irra gahe. Rakkoowwan kana mara damdamatee har’a gahuun qabsoo saba bal’aa kan qabsaa’ota gameeyyii qabsichatti cichanii jiran galateeffachiisuudha.Akkasuma gootota qabsoo kanaaf aarsaawwan ulfaataa kaffalaa turan kan nu yaadachiisuuf ekeraa isaanii du’aa kaasee kan kabachiisuudha. Qaamni uummata ofiif waan gaarii hojjetu kamuu hindu’u. Inni sabaaf qabsaa’uuf saba ofiif kulkulfatu ha gammadu inni jiraataa barabaraati. Inni saatii gantonniif galtuun maqaa waliin awwaalamanitti akka siidaa Aanolee uummata isaa keessaa dheeratee argama. Qabsoo Oromoo rukutuuf jechoota jajal’ataa kanneen akka dhiphummaaf jechoota ABO waliin wal hinsimne jechoota Shororkeessummaatti dabalanii qabsoo sabichaa balleessuuf daandiiwwan isaaniif aanja’e maraan habashoonni carraaqqii gurguddaa taasisaniiru. Habashoonni (Amaaraafi Tigireen) yeroo kamuu dhabama qabsoo Bilisummaa Ummata Oromoo irratti kallattiif alkallattiin hojjetu. kanarra darbanii qaama isaaniin ta’ee uummataaf waan gaarii yaadu kamiinuu balleessuuf ajjeesuu irratti fuulleffannoo hojii jajjabaa hojjetaniiru.
Habashaan kaleessaa Oromoo waan jedhame lafarra daguugee balleessuu irratti fuulleffannoon hojjete. Daguuggaawwan deettii/jumulaa ilmaan Oromoo irratti fudhachaa tureen leeylaa ilma Oromoo keessaa bahuu hindandeenye nurratti raawwateera raawwataas jira. Uummata Oromoo balleessuuf afaan Oromoo balleessuuf duula kallattiif alkallattii habashaan raawwataa tureen hanga har’aa Oromoon afaan Oromoo dubbachuu hindandeenye, Oromoo Raayyaa Azeeboo, Qobboo, Waanbaraa fi Yejjuu dabalatee Oromoonni Finfinee ragaawwan qabatamaadha. Oromoon akka Ani oromoodha hinjenneef duula alkallattiin nurratti banamaa tureen daftaroonni isaanii maqaa amnataa Orthodoksii dahoo godhatanii Bataskaan lafa jiila Oromootti babal’isuun akka Oromoon ofiisaa jibbittu Oromoo jecha jedhutti hiika fofokkataa laachuudhaan Oromoo ani Oromoodha jechuurra ani Amaara jechuu akka filatu taasisaa turaniiru. Intiin/anxaarriin yerosii kan duukaa dabartee hanga har’aa Oromoo nuti Sidaama jedhu baadiyyaawwan Oromiyaa hedduu keessa jiru. Kana Cabsuuf ABO’n obsaf kutannoodhaan Bahaa hanga Lixaa, Kaabaa hanga Kibbaatti hojii siyyaasa barsiisuuf Oromoo Oromummaa barsiisuu irratti wareefama isarra jiru mara kaffalaa yoona gaheera.
Imala ABO hanqisanii Oromoo Oromummaasaa dagachiisanii bituuf habashoonnii fi Araboonni wal hidhatanii hojjetaa turaniin Oromoo Kiristaanaaf Musiliima jechuun eenyummaasaa akka dagatee amantaa wal loluuf wal qoodutti soorrata isaallee akka walirraa deeboisee wal halagoomsu tika halagaan nurratti hojjetame. kana cabsuuf WBO ilma Oromoo keessa socho’ee ati eenyu? ani Kiristaana, ani Musiliima gaafa sabnisaa jedhu,obsumaan maaliif akkas jetta jedhee utuu hinyaariin ati oromoodha malee Musiliima ykn kiristaana miti yaada jedhu barsiisuu keessatti, afaan isaan akka barreessuuf barsiisuu keessatti qooda isarraa eegamu bahataa ture. qabsaa’onni ABO kaneen aantummaa sabaan qabsoof mAanaa bahan hedduunis qoqqooddaa halagaa kana cabsuuf hanga har’aa gamtaa’iina Oromoo jabeessanii dhaabuuf wal qabatanii wal faana bakka tokkotti Wareegamuun wareegama naannoo Shinniigaatti kaffalaniin tokkummaa oromoo raagessanii hanga har’aa qabsoon akka jiraatu kanneen godhan Waayillan Magarsaa Barii yoomiyyu kan Oromoo keessaa badan miti. Dhukaasni Elemoo Qilxuu “kun sagalee Bilisummaa Oromooti!” jedhee dhukaase hanga har’aa Oromiyaa guungumaa jiraataa jira.
Sagalee Bilisummaa gaafa sana dhagaa’ameen ilmaan Oromoo hanga har’aa falmarra jiran akka falmatan gochuu danda’eera. Imalli qabsoo Oromoo kaleessaa hedduu nuffisiisaa kan jaallan kutatoo qofa qabatee hanga har’aa jiraata jirudha.
Duuchaatti qabsoon wareegama ulfaataa gaafachuu ishees qabsaa’ota yeroo namni nuffee gatee biraa galu, yeroo hedduun dhiisee yaa’u itti chichanii dhaadannoo “hanga Bilisummaatti qabsoo itti fufna!” jedhu raagessan irraa nii hubanna. Qabsoon Oromoo imala nuffisiisaaf dheeraa qabaataa akkuma ture, qabsaa’onni Oromoo kaleessaas kutatoof chichoomoo uummata Oromoo jaallata kanneen tokkicha biyya abbaa isaanii Oromiyaa bilisoomsuuf lubbuu hinqusanne ta’uu asumaan hubachuu feesisa.
2. Qabsoo Oromoo har’aa fi Qabsaa’ota har’aa
Qabsoon Oromoo har’aa deemsa dheeraa baroottan darbaniin kan as gaheedha. Qabsoon har’aa ilma qabsoo kaleessaa abbaa qabsoo boriif abbaa Bilisummaaati. Oromoon gaafa mammaaku Oromoon ilma sadii dhalcha jedha:
1. . Ilma isa Caalu
2. Ilma Isa Dhaalu
3. Ilma Isa dhaanu
egaa qabsoon Oromoos akkuma ilma Oromoo waa kana hunda qabaachuu ishee hubachuu feesisa. Qabsoon Oromoo har’aa, qabsoo akeekaa kaleessaa qabatee akeeka caaluun galmaan gahuuf karoora qabatee itti chichee jiru, kan akeeka kaleessaa dhaalee jiruuf, qabsoo akeeka kaleesaa dhaanuun maanoo qabsoo Oromoo balleessuuf jedhu qabatee jira. Qabsoo har’aa kana roga mataa mataa isaatiin itti gargaaramuu baannaan, callisnee gugksinee harka rukutuu qofaan kan goolabuuf jennu taanaan akeeka qabsoo kaleessaa keessaa kan nu baasu ta’uu beekuu nu gaafata.
qabsoon qabsoo kaleessaa caalu akka gaggeeffamu nu warra lubbuun jiru qofa utuu hintaane ekeraa wareegamtootaatu fedha hawwas. kaayyoo Bilisummaa isaan kufaniif sharafuun gara akeeka garboonfataa suphuun garbummaa qancarsuu utuu beeknus utuu hinbeekinis itti seenuun hinfeesisu. qaama sirna kaleessaa nutti faarsu faana dibee dhahuun wareegamaaa keenya bool’a keessatti yakkamaa taasisuudha. Qaamni sirna kaleessa nu cunqursaa ture nutti faarsu isa ekeeraa wareegamtoota sirna cunqursaa sana didanii lubbuun darbanii lafa jiranitti abaaruun waltokkuma.
Akeekni qabsoo Oromoo kan sharafaa humaatuu hinqabne akeeka Bilisummaaf faajjii mataa ofii jala buluuti. kanammoo guyyaa gara guyyaatti Oromoon bahee agarsiisaa jira. Fedhii uummataan ala adeemuun Qurxummii galaanaan alaa, sinbira qoochoo hinqabme nama taasia. Qabsoo Oromoo Bilisummaa Oromiyaa sharafanii gara ijaarsa Ithiyoopiyaatti naanneessun Seeraanis seenaanis kan nama gaafachiisudha.
Oromoo sirna Cunqursaa balaalefachuun ofii biyyoo ta’ee albuuda Oromiyaa kan Oromoon ilmisaa irraa sorratu ta’uuf daangaa biyya abbaasaa daangaa Oromiyaa sararuuf Qawwee qabatee baddaaf gammoojjiin bahuun “Faashiniin qawwee hafeera” jechaa ofimmoo Qawween dhala Oromoo daguuguun gowwummaa ofii qaban cinatti Oromoo gowwomsuuf ammoo carraaquu waliin tokko. Sirna Ithiyoophiyaa har’aa cina darbanii sirna nama nyaataa kaleessaa Minilik dabalatee Oromoof waltajjii Oromoon qooda irraa fudhatu irratti lallabuun tuffii Ummata Oromoof maal fiddii jechuun nu xiqqeessuuf yaaludha jennee amanna. Afaaniin Tokkummaa lallabaa, afaaniin karaa nagaa jechaa waraana WBO tti bobbaasanii bakka Waraana bilisummaa Oromoo barbaadanii barbadeessuuf adeemuun siyyaasa yeroof of dhaadessuuf itti dhimma bahan malee siyyaasa daandii nama dabarsu miti. Oromoon “karaan Sobaan darban gala nama dhiba” jedha. Uummata sobuuf gowwomsuu yaaluun eessanuu nama hingahu. Waraana uummataatti dhukaasaa uummataaf aantummaa qabna jechuun waan wal hinfakkaannee rakasha siyyaasaati.
qabsoo har’aa daddaaqsisuuf ona WBO fi ABO itti argatan mara sakattaa’anii kaan ajjeessaa, kaan doorsiisaa fuula miidiyaatiin nagaa lallaabuun gaafa icciitiin kun uummata mara biratti saaxilamaa adeemu uummatuma har’a harka rukutuufin kabalamuutti dhufama. kanaaf qondaalota OPDO kaneen waan aantummaa sabaa qabdan fakkaachaa, waan Tokkummaa lallabdan fakkaachaa foddaa TV qofaan lallabdan egeree keessaniif wayyoo.Yoo dhugumaan jiraachuu feetan waan dubbattan hojjedhaa! waan hinojjetin akka waan hojjetaa jirtaniitti uummata burjaajessuuf yaaluun gowwummaadha jenna.
2.2. Qabsaa’ota Oromoo har’aa
Qabsaa’ota Oromoo har’aa Oromoon hamanatti nii beeka jechuun ni ulfaata. Sababaan qabsaa’aan uummatichaa of mul’isuuf ittiin ofjajuuf waan socho’u matumaa hinqabu. Hojii inni qabsoo keessatti hojjetu martuu kan jaarmiyaa isaatiif kan uummataa ta’uutti amana malee kan dhuunfaasa kan inni ittiin deemee nama harka rukuchiifatu akka ta’etti ilaaluufis qabsoo hinseenne ilaalaas hinjiru. Kanaaf yeroo hedduu qabsoo qofa gaggeessuuf daandii qabsoo ciruu qofa irratti kan fuulleefateef daandii qabsoo qofa baasuuf yeroo kan hinqabne ta’uuf miidiyaa irra kan hinjirre ta’uu asumaan himuu feena. Qaama mootora qabsoo ta’e kana diinnis firris baruun ammaaf yeroon isaa hingenye, kanaaf hanganatti qabsaa’aa isaa beekuu dhabuun tarii akkanni qaamota diinaaf ergamaa turaniif diina tajaajiluu irrayyuu sirna Minilik kaleessaa nutti faarsan akka leellisan taasiseera qaamota muraasa.
Qabsoon Qeerroon itti jiru qabsoo qaama ykn jaarmiyaa tokko utuu hintaane qabsoo sirna EPRDF/TPLF malee kan jaarmiyaa tokkoo qofaa mitii. AkkaTigiroota qofa irratti qabsaa’aa jirruutti kanneen ilaalta miti. Nuti sirna EPRDF guutummaatti hundeen buqqaa’uuf jijjiirraa sirnaaf wareegama kaffalaa dhufne. Qaamonni hubannaan kun itti hir’atu utuu hinbeekin diinaaf dibbee dhahuu malu, gaddaaf gadadoon uummata Oromoon irraa gaafa Sirni kun hundeen galagalee Mootummaan Ce’umsaa nageenya biyyattii mirkaneessu kan ABO makate akka dhaabbatuuf qabsootti jirra. Waamichi ABO akka waan taasifameetti fudhatee qaamni uummata Oromoo keessaa gowwonfamaa jiru yoo jiraate kan siyyaasaaf garboomsaan waltajjiirra taa’ee waraan xiqqeessaa irra deddeebiin “faashiniin qawwee hafeera” jechaa haasaa hokkora biraa uumu dubbata waltajjii ho’ifateen gowwomuun hinfeesisu. Nageenya biyyatti booressaa kan jiru Muummee Ministeera biyyattii irraa qabee qaama sakattaa WBO sochiitti jiruuf uummata ajjeesuu itti fuulleefatee jirudha.
3. Qabsoof Qabsaa’ota Borii
Bitaan yaabanis mirgaan yaabanis walgaan Kooraa dhuma! akkuma jedhamu, shirri halagaa baay’atus dhalootaan Ithiiyoophiyaa nunyaachaa turte fudhu jechuun kan rakkoo furudha jedhanii tilmaamuun, WBO balleesssuun kan rakkoon furamudha jedhanii waan hindandeenye dhiibuun akka nama galaana Abbayyaa goksuuf humnaan ol wixxisuuti. Uumata Oromoo garboonfataatti abidda ta’ee isaan gubaa jiru jalaa bahuuf qabsoo uummatichaa gara dabarsuun akka waan muudama OPDOf qabsaa’a turee gakkeessuuf yaaluurra ABO waliin bakka qaamni sadaffaa jirutti rakkoo jiru furuuf mootummaa ce’umsaa dhaabuun isa fardiidha. kana didus humnaan waan dhufan taanan humnaanis cabsee mo’uuf humni Oromoo Tokkummaan jiru kun WBO waliin kan Bilisumnmaa biran geessudha. kanaaf egereen Oromoof qabsaa’otaa ifadha.
Horaa Bulaa
Qalbeess Dhangi’aa
Waxabajji 23, 2018
Finfinnee Oromiyaa


text:
Aminoo Asidii
chemistry kessatti, amino acidiin molekulii amine fi carboxyl functional group kan ofii kessa qaba. biochemistry kessatti immo, maqaan kuni kan ibsuu alpha-amino acidotta formula waluma-galatti NH2CHRCOOH ofii kessa qabani dha.[1] Molekulotni kuni immoo kuttan amino fi carboxylate jedhaman kan carbon tokkotii walitti qabataan yoo ta'an kuni immo a–carbon jedhamuu. Alpha amino asidonii garagara kan itti gargari ba'an garagarumma side chain (kutta R) alpha carbon isaanii irratti hunda'et. Garagarumman kunii immoo guddinan, diqicha hydrogen atom glycine kessatti argamu irra jalqabe, methyl group alanine kessatti argamu biraa darbee, hanga guddicha heterocyclic group tryptophan kessatti argamut ademma.
Alpha-amino asidoni proteiniin kan irrati hunda'e dha. Proteiniin kan umamuu yoo amino asidoni walit qabamaniin yoo ta'u kunis sansalata amino asid peptide bondiin walit qabaman umuudhan. Proteiniin gargara hunda, amino acid garagara ta'e ofii kessa qaba, tartibii kunis tartibaa protein tokkofaa dha. Akkumaa qubeen gargara waliti dhufaani maqaa garagara ummuu danda'anii hunda, amino asidoniis tartiba gargara gargaran walitti qabamanii proteinotta gargara ummuu ni danda'u.
Proteinotaa standard amino acids ta'an kan cellotan protein biosynthesis kessatti tajajilaman digdama (20)t jiru, isaanis kan himaman genetic code isaanitiin. Amino asidonii 20n kuni kan midhafaman molekulotta birra irra ta'ulee, Organizimotti gargara amino asid midhasu danda'aniin fi amino asiidonii nyattaa isaani kessatti barbachisuun gargari jirru. Gossi amino asid organizimotaan midhafamu hin dandenne essential amino acid jedhamani wamamu.
Wikimedia Commons on Aminoo Asidii
- ↑ Proline garuu formula wal-galla kana alla dha. Innis kutta NH2 ta'ee hin qabu.


text:
Labsa Tokkummaa Humnoota Bilisummaa Oromiyaa(THBO)
- Details
- Published on Saturday, 11 August 2018 12:10
Labsa THBO Hagayya 5, 2018
Weerara Shanyi Duguuggaa Wayyaane fi Shiftoonni Isaan Killilii Shanii Jaaraniif Ummata nagayaan biyyaa isaa Oromiyaa qubatu irra bane laalchisee
- Details
- Published on Monday, 11 September 2017 19:17
Duula Wayyaane fi Liyu Police Ummata Oromiyaa Nagayaan Biyya Isaa Oromiyaa Qubatu Irra Bane Laalchisee
More Articles...
- Imaammata Shanyi Duguuggaa Faashistoonni TPLF Ummata Oromo Kan Nagayaan Ayyaana Irreechaa Kan Bara 2016 ayyaaneefataa jiru irrtti raawwate ilaalchisee labsa ABO fi THBO baasa.
- Labsa Walhubannoo THBO fi ABO
- Gaaga'ama Hanqinni Tokkummaa Jaarmayoota Siyaasaa Oromo Qabsoo Bilisummaa Oromiyaa(QBO) Irratti Qabu
- Karoora Sonaawaa akka Sabaatti Oromiyaa Bilisoomsuf Qindaaweetu, Akeeka fi imaammata ‘Mastar Pil
- THBO foo GQM-ABO: LABSA WALOO


text:
Godina Gujii Lixaa Magaalaa Malkaa Sooddaa naannoo laga Okkotee bakka kuusaan Warqii laga Danbii calalamutti sochiin Warraaqsa FXG
OromoRevolution Caamsa 1/2018 Godina Gujii Lixaa Magaalaa Malkaa Sooddaa naannoo laga Okkotee bakka kuusaan Warqii laga Danbii calalamutti sochiin Warraaqsa FXG Qeerroo Dargaggoota Oromoofi uummaataan finiinaa jira.
#Gabaasaqeerroo
“Ammaan sa’aatii 10:00 warri poolisii adaamaa battaanyii jedhamu makiina 4n dhufanii daandii nagellee fi waadara jidduu jiru banaa jedhanii uummata doorsisaa jirti. Yoo isheen bantu qeerroon duubaan cufaa jirti.Jajjabeen fi uummanni qawwee qabu birmatuufii qaba.
jedhaa jiru Qeerroon Gooroo doola”
MIDROC SHAAKKISOO,
Namoota hiriira bayuuf gara bakka gidheetti wol gayaa jiran hedduu poolisiin Oromiyaa tumaa Konkolaataa irratti feetee gara buufata poolisii aanaa shaakkisootti guuraa jirti.
Tooltuu hammaattulleen uummata kana keessa baatan, uummata kanatti gibira kanfalaa isin jireechisa borulleen uummatu kanatti deebitu. Gaachana te’aa isiniin jedhamaa ture san hin dagatinaa
(Gujii, Caamsaa 1, 2018) Godina Gujii Aanaa Horsiisee Bulaa Gooroo Doolaatti hiriirri guddaa gaggeeffamaa jira.
Guyyaa hardhaas mormiin cimee itti fufeera; dandiin konkolaataa waan cufameef tajaajilli geejjibaa dhaabateera.


text:
Aadaa Oromoo
Maalummaa Aartii Kan Ibsan Keessaa Tokko Diraamadha. Diraamaan Namoota Lamaa Ol Jidduutti Kan Taphatamuudha Kunis Diraamaa Gaddisiisaa,gammachiisaaf Knkf. Fakkeenyaaf Mee Diraamaa Kofalchiisaa Muraasa Yaa Ilaalluu,
1. DAGACHIISAA (kofalchiisaa)
Guyyaa Sa'aa 2:00 Karaa Gubbaatti.[edit | Lakkaddaa gulaali]
Lalisaan Lalisee Garmalee Jaalata.Abbaan Ishee Wattaadara Ture Kanaaf Namoonni Ni Sodaatu.
"Lalisaa"   "Lalisee"   "Lalisaa"   "Lalisee"   "lalisaa"
Mana Obbo Caalatti,caalaan Abbaa Laliseeti.[edit | Lakkaddaa gulaali]
Calaa   Lalisaa   Caalaa   Lalisaa   Caalaa  Lalisaa  Caalaa  Lalisaa  Caalaa  Lalisaa  Caalaa   Rifaatudhaan Lalisaa   Caalaa   Gola Seene Lalise   Lalisaa   Lalisee  Jettee Ariite. =Barreesssaan.=Isheetee Gurmee


text:
ONN: Naannoo Finfinnee, Gafarsatti, Poolisii Federaalaa tu Mana Diiga.
Caamsaa 29, 2018.
Godina Addaa Naannawa Finfinnee Kutaa Bulchiinsa Magaalaa Burraayyuu ganda Gafarsaa keessatti reebichaafi saaminsi poolisoota Feederaalatiin gaggeeffamu cimee itti fufee jira. Mootummaan Wayyaanee ummata rakkoo manaatiif mana sharaan hidhatanii keessa jiraatan irraa poolisii feederaalatiin diiysisee namoota hedduus miidhaan irra gahee hospitaala galanii jiraachuufi rakkoon kunis akka rakkoo amantii fakkaatu gochuuf hordoftoota amantaa Kiristaanaatiin masgiida kana diigaa jechuun masgiida bakka kanatti ijaaramee yeroo dheeraaf ummanni itti fayyadamaa ture diiysisee jira. Sababa kanaafis ummanni amantaa lamaanituu yeroo ammaa kana haala yaaddeessaan wajjiin jiraataa jira. Ummanni jireenyi itti hadhaayee bakka jiraatan dhabanii maatii isaanii waliin mana sharaa keessa jiraatan kunneen, innumtuu irratti humnaan diigamee, dubartiin deessun, daa’imman, maanguddooliin, walumaa galatti ummanni lakkoofsaan guddaa ta’e aduufi rooban dachitti gatamee rakkataa jiraachuu maddeen Qeerroo gabaasanii jiru.
Namoonni manneen isaanii irraa diigame kunniin ijoollee Oromoo kanneen godinaalee Oromiyaa bakka gara garaarraa dhufanii Finfinnee keessa hojii humnaatin maatii horatanii jiraatanii fi maatii isaaniis jiraachisaa jiran kunniin rakkoo qaal’iinsa jireenyaa biyyattii keessatti mudateen kiraa manaa kaffalachuu dadhabuun haala rakkisaa keessa jiraataa turanii ta’uun barameera.
Akkuma beekamu mootummaan Wayyaanee qotee bultoota Oromoo naannoo Finfinnee lafa isaanii irraa humnaan buqqisee abbaa qabeenyaa biyya keessaa fi biyya alaatti gurgarchuun ummata Oromoo Irraa dachee inni irratti dhalate saamaa akka yoona ga’e beekamaa dha.


text:
Ameerikaa fi Kaanaadan hariiroo daldala isaanii cimsuuf waliigalan
Finfinnee, Fulbaana 21,2011(FBC)- Ameerikaa fi Kaanaadan hariiroo daldala isaanii cimsuuf waliigalan.
Hariiron preezdaantii Ameerikaa Doonaald Traampii fi muummee ministiraa Kaanaadaa Justiin Truudoo laafaa ture.
Ammaa garuu Ameerikaa fi Kaanaadan hariiroo daldala isaanii cimsuuf waliigalaniiru.
Hariiron ammaa waliigaltee Ameerikaa-Meeksiikoo-Kaanaadaan kanaan dura walii galan kan cimsudha.
Ameerikaan gabaa aannanii fi bu’aalee aannanii Kaanaadaarraa akka fayyadamtu gargaara.
Kaanaadaanis oomisha konkolaattota ishee gabaa Ameerikaatti akka dhiyeeffattu gargaara.
Waliigalteen Ameerikaa fi Kaanaadaa; Naaftan gabaa Doolaara triiliyoona 1 ol keessummeessa ture.
Ameerikaan oomishaalee Meeksiikoo fi Chaayinaadhaa gabaa Ameerikaa galanirratti qaraxa kaa’un ishee ni yaadatama.
Waliigaltee Ameerikaa fi Kaanaadan irra ga’an ilaalchisee waan baay’en eeramuu baatus, hariiroo isaanii ni cimsaan eegama.
Maddi; BBC


text:
Qarqaara magaala Finfinnee nannoowwan akka Laaftoo fi Qarsaa kontoomaattii mana ijaaranii jiraachaa namoonni turan, seeran alla ijaaran jechuudhan bulchiinsi magaala Finfinnee diiguu jalqabeera. Kana laalchiisudhan Gummin Mirga Dhala Namaa han Itoophiyaa keessaa ibsa atattamaa baase irratti namoota karaa adda addatiin lafa argatanii mana ijaarratanii maatii ofii jiraachisan, lammii ofii, qeheerraa buqistee kara irratti baasuudhan Itoophiyyaan heera biyyatiitif waliigaltee adda addaa akka adduunyaatti fudhatee mallateesitee hunda cabsite jedha.
Obboo Bitsi’aatee Tarrafaa, Daayrektarii dhaaba kanaati. “Ibsa atattamaa baasuun han barbaachise qorannoo gochaa jiru fixnee odoo hin ta’iin hammiina haala lammiwwan buqa’anii keessa jiranii laalleeti” jedhee, keessumaatuu moosina gannaa, oggaa roobniif qorri jiru kana keessaa namoonni alatti baafamuun isaanii waan yaaddessaa ta’uu dubbata.
Namoota manni jalaa diggamee keessaa takka – hadhaa ijoollee afurii fi abban warraa han dhukkuba Eechayiviitin jala du’e - aaddee Tigist jedhamti. Haalaa itti manni ihsii diggamee fi jireenya amma keessa jirutu oggaa ibsitu, “manan wayaa namaa miiccee, biddeen tolchee ijarradhe, odoon mihuma kiyyallee hin baafatin na jalaa diigan’ jechtee, ergasii as hurufa taa’anii jiranitti poolisiin isaan marsee jirachuu fi waan nyaatanis ta’ee dhugan dhabanii ijooleen ishii itti bohaa jirachuu isaanii ibsiti.
Wajjira Kantiibaa bulchiinsa magaala Finfinneetti, Kaabinee ittii gaafatamaa han ta’e Obboo Asaggid Getaachoo kana dura mootummaan namoota rakkina akkanaa keessa jiran karaa irratti gatee hin callisu jedhanii turan. Namoonni rakkina dhugaa qabatanii mana dhabanii mana akkanaa ijarratan hoo jiraatan ammas, maatii isaanii wajjin akka rakkoo hamaatan isaan hin quunnamne , mootumman iddoo qopheessee achiitti isaan galchaa jedhan.
Dhumarrattis, Ibsi Gumii mirga dhala namaatiin bahe mootummaan lubbuu bade namoota itti gafataman seeratti dhiheesuu fi hirpha baasuu qaba; Kana malees, namoota seeran ala lafa fudhatanii mana ijaarratan jedhaman odoo mana irratti hin diigiin akkatan manni jireenya bakka biraatti qophaahuf mijachuu qaba jechuudhan bulchiinsi finfinneetis ta’ee dhabaatoonni gargaarsaa waan danda’aniin akka namoota karaatti bahan kanaa birmataniif wamichaa dhiheessa.


text:
Oromoonni baatii afran dabran keessatti garajabeennaan haala hedduu suukkanneessaa ta’een ajjeefaman badii tokkos qabaatanii miti. Dabriinsa lubbuu lammii keennaatif sabab kan ta’e gootummaan daanditti bayanii mirga isaanii gaafachuu fi haqa isaaniif falmachuudha. Namoonni hiriira irraa qooda hin fudhatinis, Oromoo ta’uu isaa qofaaf, haalli itti ajjeefaman jiraachuu isaati kan gabaasni addaddaa saaxilutti jiru.
Oduun gara mootummaatiin jiru isa biraati. Kan afaan angawootaa bayuu fi miidiyaleen isaaniitiin hafarfamu hundi faallaa waan Oromoon hubatuu fi lafarratti mudhatuuti. Namoonni qabeenna barbadeessuu isaaniitiif kan ajjeefaman, akka mootummaatti. Sochii baatii 4 oliif ta’een qabeenni Birrii miliyoona 100,000,000 tti shallagamu galaafatamuu isaati kan Haylamaaram Dassaalenyi nutti hime. Mootummaan kuni dhugaa dhoksuu fi waan hin jirre uumaa hafarsuudhaan beekamaadha. Walakkaan waan HD jedhe dhugaadha (qabeenni 50,000,000 tti tilmaamamu manca’e) haa jennuumee.
Baatiidhuma afran dabran qofa keessatti yoo xiqqaate lubbuu nama 400 olitu harka mootummaa kanaati bifa fokkisaa ta’een kan galaafatame. Isaan madaayan dhiisaa qabeenya manca’e jedhamee fi lubbuu Oromoo galaafatamee qofa yoo wolbira qabame (wolbira qabuunuu gama tokkoon sirrii hin turree) namni tokko baajaajii kuffisuu ykn ibiddaan barbadeessuu isaatiif rasaasa hedduun kallacha, laphee fi dudda irra rukutamaa kan ajjeefameef. Addunyaa biraa irrattii mitii biyyoota Afrikaa hedduu keessatti baajaajii kuffisuun lubbuudhaanii mitii hidhaa cimaan waan nama adabsiisu miti. Keessumaattuu hiriira nagaa irratti. Kan hubatamuu qabu hiriira nagaa irratti balaa qabeenya irra gayuuf itti gaafatamummaan guddaan kan jiru mootummaa ummata aarsee daanditti akka isaan baya dirqisiise irra.
Yeroo dabre kanatti badii tokko osoo hin raawwanne hiriira bayuu isanii qofaaf kan madaayee fi qaama hir’uu ta’e danuudha. Worri hidhaa jiranis qarqaruma du’aa irra kan jiran. Daandii irratti osoo hin hafin humni Woyyaanee akkam akka nama gidirsuu fi qawween akka nama burkuteessu hundi argineerra. Mana hidhaa keessa hadhaan jireenaa (rukutaa, beelaa fi dheebuun nama rakkisuu) maal akka fakkaatu worri Woyyaaneen hidhame beeka. Garajabeenna Woyyaanee tilmaamuuf hidhamuun dirqamaa miti garuu- alatti ifatti mudhatta waan ta’eef.
Mootummaa Woyyaaneetiin baajaajii kuffisatanii ykn hujiin ala gootan himannaa jedhuun kan lammii irratti duguuggiin sanyii labsamee. Saba kanaaf kabajaa wanti jedhamu tokko jiraachuu dhabuu isaati kan Woyyaaneen irra deebi’tee ragaa baate- akkuma durii kaasee beekamu. Jibbaa fi tuffii mootummaan kuni Oromoof qabu; akkasumas tankaarii garajabeennaa inni Oromoo irratti raawwatu Oromoon yoomuu caalatti qajeelatti kan hubatu. Wanti gaariin, Oromoon akka kufee fi tuffatametti kan hin hafne ta’uu gootummaan dargaggoo isaa ifatti mul’isee jira. Gaafa aduun baatee kabajaan Oromoo bakkatti deebite, murna har’a akkas nutuffatu, gocha garajabeenyaa nurratti raawwatu kan hedduu salphatu, rakkatu. Kuni yoomi laata kan isaanitti mul’atu? Mootummaan kuni boolla badii gadi fageessee ufii qotuu osoo dhiisee gaarii ta’a. Worri itti dhiyaattan gorsaa…ergaa Oromoos dabarsaa.


text:
Firoota keenyaa fi miseensa maatii keenyaa Waaqa irratti arguu fi beekuu ni dandeenyaa?
Gaaffii: Firoota keenyaa fi miseensa maatii keenyaa Waaqa irratti arguu fi beekuu ni dandeenyaa?
Deebii: Namoonni baay’een ni jedhu, mootumma Waaqayyoo yeroo ga’an wanti isaan barbaadan inni duraa, firoota isaaniitii fi namoota isaan jaallatan, isaanis dursani kan du’an hundumaa arguudha. Bara barummaadhaan yeroo irraa hafaan ni jiraata, ilaaluuf, beekuuf, fi yeroo dabarsuuf, firoota keenyaaf miseensa maatii keenyaa wajjin. Ta’us, sun xiyyaafannoo dursu hin ta’u, mootummaa Waaqaatti. Caalaatti Waaqayyoon waaqessuu fi dinqi mootummaa Waaqayyoo keessatti gammaduuti hidhamne. Namoota jaallannuu wajjin kan qabaannu tokkummaan bifa nama hin mamsiifneen Waaqayyoodhaan jireenya keenya irrtti kan inni raawwatee ayyaanaa fi ulfina lakkaa’uudhaan ba’a, jaalala isaa fi hoji isaa ajaa’ibsiisaadhaan. Baay’ee godhes nu gammachiisa amantoota biroo wajjin taanee gooftaa gallateeffachuu fi Waaqeessuuf sababa danda’uu keenyaan, keessumatti lafa irratti kan isaan jaallannu.
Kitaabni qulqulluun maal jedhaa? Jireenya booddee namoota beekuu danda’uu fi danda’uu dhiisuu? Mootichi Saa’ol Saamu’eeliin hubateera, moortuu ekeraa dubbiftuu Saamu’eeliin biyya warra du’ani keessaa yeroo harkifteetti (1Sam 28:8-17). Daa’immi Daawiit yeroo du’ee, daawiti jedheera, “ani gara isaan deema malee, inni gara koo hin dhufu” (2Sam. 10:23). Daawiit tilmaamee kan inni turee mootummaa Waaqayyootti mucaaisaa akka adda baasuu ture daa’ima ta’eedu’uu isaa kan ka’e. Luqaas 16:19-31 irratti, Abirahaam , Alaazaari fi namichi soorressi hundumtuu kan beekkaman turan, du’a booda. Jijjiramuu irratti Museedhaa fi Eli’aas kan beekaman turan (Mat. 17:3-4). Fakkeenyoota kanaan, kitaabni qulqulluun du’a booddee akka beekamnu kan argisiisu fakkaata.
Kitaabni qulqulluun kan inni lansuu mootummaa Waaqayyoo yeroo geenyu, “isa akka fakkaannu ni beekna [Yesus], isa akkuma jirutti ni argina” (1Yoha. 3:2). Qaamni fooni keenya nama isa jalqabaa irraa, Addaam irraa akka ta’e hundumaa, qaamni du’aa ka’uu keenya immoo Kristoosiin fakkaata (1Qor. 15:47). “Bifa lafaa akka uffannee bifa Waaqa immoo ni uffanna. Kan tortoru kun kan hin tortorre uffachuuf kunnis kan du’uu kun kan hin dunee uffachuun ni ta’aaf”. (1Qor. 15:49, 53). Namoonni baay’een beekaniiru, du’aa ka’uu booda (Yoha.20:16, 20, 21:12, 1Qor. 15:4-7). Yesus qaama isaa ulfina qabeessaan kan beekamu erga ta’e, nuttis qaama keenya ulfina qabeessaan ni beekamna. Namootni nu jaallannu mootummaa Waaqatti ilaalu danda’uu, kallatti ulfina qabeessa Waaqa irraa, ha ta’uu malee irra caalaan isaa waa’ee Waaqayyoti, waa’een keenya immoo hanga xiqqaa dha. Ammam gammachuun ta’a, namoota jaallannu wajjin immoo walitti dhufuu fi Waaqayyoon waaqessuu, isaanii wajjin, bara baraan.
English
Firoota keenyaa fi miseensa maatii keenyaa Waaqa irratti arguu fi beekuu ni dandeenyaa?


text:
Keeniyaan seera Yakka Saayibarii ittiin too’attu kan raggaasifte tahuu gabaasni VOA irraa arganne ni mul’isa. Wixinee seeraa ministeerri Kominikeeshiinii fi Teeknolojii biyyattii qopheesse Arba’a Kaleessaa prezdaant Uhuruu Keeniyaataa irratti mallateessuun hojii irraa oolche.
Labsii kanaan, karaa interneetiitiin namni yakka raawwate hanga Doolaara Ameerikaa 250,000 adabamuu akka danda’u labasame. Haaluma walfakkaatuun namoonni Odeeyfannoo sobaa karaa interneetiitiin yoo tamsaasan, labsii kanaan adabbii hidhaa waggaa lamaa yookaan Doolaara Ameerikaa 50,000 kan irratti murtaahu tahuu gabaasni kun ni ibsa.
Barreessitoonni odeeyfannoo karaa interneetiitiin dabarsan labsiin kun mirga odeeyfannoo argachuu irratti miidhaa fida jechuun kan falmaa jiran yoo tahu, ministeerri Kominikeeshiinii fi Teeknoolojii biyyattii garuu labsichi kan mirga odeeyfannoo argachuutiin walitti bu’uu miti jedhe. Kanaan dura seerri akkanaa kun waan hin turiniif, manneen murtii Keeniyaa namoota karaa Interneetiitiin yakka raawwatan 500 ol kan gad lakkisan tahuu ministeerri Kominikeeshiinii Keeniyaa beeksise.
Comments
Loading...


text:
Kanneen aariin qaban - loltoonni waraanaa Ivorii Koost, akka mootummaan maallaqa dabalataa kennuuf gaafachuuf qilleensa irraa dhukaasuu waan itti fufaniif jecha, har’a, magaalaaleen biyyattii cufaatti oolan.
Gabaasaan VOA, ka kutaa Afaan Faransaay akka ibsetti, dhukaasaaleen magaalaalee Abijaanii fi Bo’aak keessatti geggeessamaa turan, gara walakkeessaa waree-boodaatti dhaabaatan. Garuu, muddamni sadarkaa ol’aanaa irra jira. Suuqiileen cufamanii jiru. Karaawwan duwwaa dha.
Magaalaa Boaak irraa Raadiyoo sagalee Ameerikaatti ka dubbatan – dubbi-himaan loltoota Ivoorii-Koost, Prezidaantiin biyyattii – Alaasaan Otaaraa, ka duraan – mata-mataa loltootaatti, maallaqa dabalataa doolaara kuma digdama kennuuf waadaa seenanii turan akka guutummaatti baasaniif ka gaafataa jiran tahuu ibsan.
Loltoota sanaaf haga ammaatti horiin baasameef ka waadaa seename sana irraa walakkaa qofa tahuu ka dubbatan – dubbi-himaan loltootaa, “walakkaan hafe baatii-baatiitti qoodamee loltootaaf kennamuu qaba” – jedhu.


text:
Tuniziyaan daandiin xiyyaara Emireetis kan Emireetota Arabaa Gamtoomanii (UAE) Tuniz akka hin qubanne dhorkite
Dubartoonnii lammii Tuuniziyaa hedduun akka xiyyaaricha hin imalleef erga dhowwamanii booda Tuniziyaan xiyyaarri Emireetis magaalaa guddoo biyyattii Tuunizi akka hin qubanne dhorkite.
Murtiin kuni yeroo komiin guddaa biyyattii keessa ka'etti dhagahame. Dhaabbileen mirga namoomaas tarkaanfiin dubartoonni akka dhorkaman ta'e 'sanyummaa fi loogummaa'' agarsiisa jedhaniiru.
Ministeerri geejjibaa akka jedhanitti, hanga xiyyaarrii Emireetis ''seeraa fi walii galtee idil-addunyaan'' hojjechuu eegalutti murteen kuni itti fufa.
Biyyoonni Emireeti Arabaa (UAE) 'odeeffannoo nageenyaan wal qabatuutu' turtii kana fidee jedhan.
''Odeeffannoon nageenyaa obbolaa Tuniziyaa keenya gaafanneetu murtii kanaaf nu kakaase,'' jechuun ministirri dhimma alaa Emireeti Anuwaar Gargaash guyyaa Dilbataa Tiwitarii irratti barreessanii ture.
Walitti dhufeenya rakkoo godhate
Biyyoonni Emireeti Arabaa (UAE) dubartoonni Tuniziyaa gara biyyaa xiyyaara akka hin qabanne dhorkuu isaanii qondaaltonni Tuniziyaa himu.
Mootummaan Tuniziyaa ambaasaaddara biyyattii waamanii dhimmicha akka ibsan yeroo gaafatanitti murteen yeroof darbuu isaa amma garuu bakkatti deebi'u isaa gaafa Jimaataa dubbatani turan.
Miidiyaaleen biyyattii dubartoonni Tuniziyaa yeroo hedduuf gara Dubaay dhaquuf Emireetis koruuf jedhanitti dhorkamu gabaasaniiru.
Akka gabaasa AFP'tti imallii dubartoonni Tuuniziyaa gara Emiretotaatti adeemsisan yeroo kan fudhatuufi eyyama imalaa qabanis irra-deebiin akka sakattaa'amu dubbataniiru.
Tuniziyaan walittI dhufeenya Biyyoonni Emireetota Arabaa Gamtoomanii (UAE) waliin qabdu fooyyessuuf carraaqaa jirti.
Paartiin Tuniziyaa Ennahidaa jedhamu dhaaba kaan waliin qindominaan biyyattii bulchaa jira.
Dhaabni kun Qaxar waliin hidhata qaba. Biyyoonni kanneen akka Emireetota Arabaa Gamtoomanii (UAE), Sa'uudii Arabiyaa fi Bahireen immoo goolii uumtota deeggarti jechuun walitti dhufeenya Qaxar waliin qaban dhaabaniiru.


text:
Ganna digdama dura Alqaayidaan Imbaasiiwwan Yuunaaytid Isteetis gaanfa Afriikaa lama irratti balaa kana ka dhaqqabsiisee ture. Balaan kun ka dhaqqabee Imbaasiiwwan Yuunaytid Isteetis ka Naayiroobii fi Daar E Selaam irratti yoo tahu, yeros lubbuun namoota dhibba lamaa fi shantamaa ka darbe yoo tahu kuma shan ka ta’an ammoo miidhaan qaamaa irra gaheera.
Yeroo san Imbaasiin Yuunaaytid Isteets ka Naayiroobii ture balaa Kanaan guutummaa tti waan barbadaayeef lafaa bakka dhibiitti ijaaramee, iddoo balaan kun ta’ettis namoota lubbuun darbe yaadachuuf siidaan yaadannoo ijaarameera.
Waggaa wagganis namoota bakka kanatti miidhaan irra dhaqqabe yaadachuuf sirni yaadannoo gaggeeffamu kaleessa yeroo digdammaaf gaggeeffameera. Sirna yaadannoo magaalaa Naayirobiitti ta’e kana irratti maatiin namoota miidhaan irra dhaqqabee akkasumas angawootni mootummaa irratti argamaniiru.
Mrs. Tedd Jeenopoolis obboleetii isaanii alas Imbaasii Yuunaytid ISteetis keessa hojjetaa turte balaa Kanaan dhabde, haga harraa madaan kun laphee ishee keessaa akka hin badin dubbatti.
Ambaasaadder Goodeek, Yuunaytid Isteetis Afriikaa keessatti hojiin shorokeessumma akka hin baballanneef waan irraa eegamu ni raawwattillee jedhan.
Sagantaa kaleessaa kana irratti fiilmiin yaadannoo namoota balaa Kanaan lubbuun darbee fi miidhaman fi sagantaan adda addaas gaggeeffameera.
Yuunaytid Isteetis maatii namoota balaa Kanaan miidhamaniif yeros gumaa doolaara miiliyoona 42 kennitee turte.


text:
Ibsa Koree Hojii Raawwachiiftuu Tumsa Ummatootaa Bilisummaa fi Demookraasii (TUBD)
PEOPLES ALLIANCE FOR FREEDOM AND DEMOCRACY (PAFD)
Koreen Hojii Raawwachiiftuu Tumsa Ummatootaa bilisummaa fi dimokraasii walgahii isaa dhaabbataa lammaffaa Bitootessa 28 hanga 29, 2017 adeemsifatee jira. Tumsi Ummatootaa Bilisummaa fi Dimokraasii tumsa dhaabota bilisummaa shanii, Sochii Bilisummaa Ummatota Banishangul, Sochii Bilisummaa Ummata Gaambeellaa, Adda Bilisummaa Oromoo, Adda Bili-summaa Biyyoolessa Ogaadeen fi Adda Bilisummaa Biyyolessa Sidaamaa hammata. Koreen hojii raawachiiftuu gabaasaa hojii fi sochii tumsichaa dura taa’aa irraa dhaggeeffatee jira. Akksumas, ibsoota biiroolee tumsichaa fi dhaaboti miseensoti tumsichaa waa’ee sochii isaanii ilaalchisuun kennan dhaggeeffateera. Koreen hojii raawwachiiftuu gabaasaa fi ibsoota kanneen erga dhaggeeffatee booda ajandaalee walgahii kanaaf qabaman raggaafatee gadi fageenyaan irratti haasa’e.
Koreen hojii raawwachiiftuu tarsiimoo TUBD keessa deebi’ee ilaalee raawwii karoora hojii isaatiis gamaggame. Tarsiimoo TUBD keessa deebi’ee sakatta’uudhaan, akkasumas sochii tum-sichaa walii galaa irratti marii bal’aa erga taasisee booda murtiilee asii gadii irra gahe.
Koreen hojii raawwachiiftuu Tumsa Bilisummaa fi Dimokraasii Uummatootaa didhaan keessaa fi alaan jiraatu illee hojiin tumsichaa akka walii galaatti tarkaanfii guddaa gara fuula duraatti tarkaanfatuun hojii qabsoo biyya keessaa fi alaaf bu’uura jabaa kaa’’era jedhee amana. Wag-gaa tokko darbe keessatti, keessahuu hojiin biiroolee dippilomaasii fi namoomaa, hojii jaarma-yaa fi siyaasaa, akkasumas waraanaa kan ilaalu irratti hojii qabatamaatu hojjetame. Koreen ho-jii raawwachiftuu hojii raawwatamuu qaban haaraa akeekuudhaan biirooleen jiran hundi galii karoora isaanii dhaqqabuu akka danda’aniif qajeelfama barbachisu kenneef.
Koreen hojii raawwachiftuu haala siyaasaa Itiyoophiyaa keessa jiru irrattis bal’inaan mari-hateera. Haala mootummaa Wayyaanee fi mootummicha karaa irraa maqsuuf diddaa uummati itti jiru gadi fageenyaan gamaaggame. Qabataamaatti haalli mul’atu mootummichi waa hundi harkaa bahee biyya sana bulchuu kan hin dandeenye tahuu mirkaneessa.
Tumsi Ummatootaa Bilisumaa fi Dimokraasii maddi rakkoo politikaa har’a Itiyoophiyaa keessa jiruu, mootummaan Wayyaanee bilisummaa fi mirgoota ummatoota biyyattii sarbuudhaan bit-taa farra dimokraasii humnaan irratti fe’uu isaa irraa kan dhufe dha jedhee amana.
Maqaa federalizm sobaa kan sabi xiqqqan tokkichi siyaasaan, dinagdeedhaa fi waraanaan guu-tummaatti ol aantummaa qabu jalatti waan argamuuf ummatooti wayyabni mirgi isaanii dhii-tamee humnaan bulfamaaa jiru. Sochiin siyaasaa fi hawaasaa yeroo ammaa ummatoota cun-qurfamoon deemsifamaa jiru hacuuccaa siyaasaa sirna mootummaa farra dimokraasii bakka bu’ummaa uummtootaa hin qabneen waggoota dhibbaa oliif raawwatamaa har’a gahe cabsuuf qabsoo taasimu dha.
Har’a, aangoon siyaasaa fi dinagdee biyyattii murna Wayyaaneen dhuunfatamuu fi maallaqa guddaa kuufataniin irree isaanii cimsachuu irraa kan ka’e uummatootaa fi biyyattiin guutum-maatti to’annoo murna kanaa jala galanaii jiru. Har’a Itiyoophiya keessatti mootummaa jechuun Wayyaanee, TPLF, jechuu dha. Walitti baqanii qaama tokko ta’anii jiru. Haa ta’uu sirni Way-yaanee uummata mirga isaa karaa nagaa gaafate irratti tarkaanfii humnaa fudhachaa jiraatu iy-yuu, mirgoota siyaasaa, dimookrsaaii, mirga hawaasummaa fi bilisummaaf qabsoo ummattootni finiinsaa jiran sadarkaa of duuba deebisuun hin danda’amne irra gahee jira.
Koreen hojii raawwachiiftuu TUBD, murtii sirni Wayyaanee labsii yeroo hatattamaa labsuuf fudhate ummata bilisummaa fi dimookraasii dhugaa barbaacha gara fuula duraatti arreedaa jiru dhaabuuf yaaluu irraa tahus itti hin milkoofne jedhee amana. Mootummichi sodaa fi goolii uumuudhaan bituuf tattaafata. Uummatooti Itiyoophiyaa keessa jiran garuu ammaan booda doorsisaa fi sodaachisa Wayyaaneef hin jilbeenfatan. Tole jedhaniis jala hin bulan. Ummatooti Iytiyoophiyaa keessa jiran ammaan booda tarkaanfii dabeessaa mootummaan Wayyaanee guu-tummaa biyyattii keessatti fudhachaa jiru sodaatuun hin cal’isan. Callisaas hin jiran. Uummati osoma ajjeefamuu fi hidhamuu sirna Wayyanee cunqursaa fi saamicha irratti hunda’e didee irratti fincilaa jira. Tarkaanfii abdii kutannaa mootummichi ummatoota cal’isiisuuf fudhatu rak-koo jiru irratti rakkoo dabalee inumaahuu daran gara rakkoo irra hammaataatti geessa.
Tumsi Ummatootaa Bilisummaa fi Demokraasii sirni yeroo cehumsaa dimokraatawaa ta’e, sir-na hunda hammataa, mirgi uummatoota hundaa keessatti kabajamuu fi kan gaaffii sabaa fi sa-blammoota cunqurfamoo deebisuu danda’u uumamuun barbaachisaa dha jedhee amana. Kanaaf Koreen Kojii Raawwachiiftuu TUBD, haala dhaabota mormitoota Itiyoophiyaa biyya keessaa fi ala jiranii gadi fageenyaan xiinxalee jira. Akka kanaan sirna politikaa haaraa Itiyoophiyaa keessatti fiduudhaaf karaa gara sanatti geessu, kan qaamota dhimmichi ilaalu hunda biratti fudhatama qabuu fi karaa saaquu danda’u irratti hojjechuuf murteeffatee jira. Sirni politikaa akkanaa waldhabbii wal irraa hin citne deddeebi’ee Itiyoophiyaa keessatti mul’atutti xumura gochuu danda’a jedhees amana.
TUBD jabaatee diddaa uummatooti Itiyoophiyaa keessa jiran bittaa Wayyaanee jibbisiisaa ir-ratti agarsiisaa jiran hoogganuu itti fufa. Humnootii dimookraatawoon hundi kufaatii sirna far-ra dimookraasii fi cunqursaa kanaa ariifachiisuuf tokkummaan akka hojjennu hiree kanaan waamicha keenya dabarsina.
Justice and Freedom for the Oppressed Peoples in Ethiopia!
PAFD Executive Committee
March 29, 2017


text:
Waardiyyaan handaara galaana xaaliyaanii sambataa fi Dilbata darbe godaantoota galaana Meditraaniyaan qaxxaa-muruun gara xaaliyaanii dhaqqabuuf ka;an 1500 baraarsuu isaa beeksisee jira. Waluumaa gala Erga Robii darbee qabee kanneen haala wal fakkaataan baraarafaman lakkofsaan kuma afurii hanag kuma shanii kan ga’u ta’uun gabaafamee jira. Baatii qorraa fi cabbii keessa imaltuu galaana irraa waan baratame hin turre.
Gama kaaniin waardiyyaan handaara galaana Libiyaa godaantoota Afrikaa 400 hanga 500 ta’an biyya isaa keessaaka’uun imaltuu galaana irraa akka hin senne ittisuun beeksisee jira. Kunis gamtaa Awuroopaa fi Libiyaa giddutti walii galtee tolfameen ta’uun ibsamee jira. Garu ituu eegumsii kun jiru godaantoonni 600 caalan naannoo sanatti galaana irraa baraarsamanii jiru.Xaaliyaanii fi Libiyaanis godaansii kun Libiyaa keessaa akka hin kaaneef walii galanii jiru.Gamtaan Awuroopaa fi xaaliyaaniin godaansa kana dhaabsisuuf kan oolu deggersa maallaqaa Libiyaaf kennaa ituu jiranii Libiyaan guutummaatti dhaabsisuu dadhabuun ishee falmii kaasisaa jira,
Libiyaan biyya qoqqodamtee fi kanneen seeraan ala godaantoota deddebisan caasaa seera tumtootaa waliin hidhata qabaachuu malu shakkiin jedhu biyyattiin hagam godaansa kana dhaabsisuu dandeessi ? gaaffii jedhu kaasisaa jira jedhama.
Gama kaaniin Walgahiin Maaltaa keessatti hogganoonni biyyootii Awuroopaa gaggeessan caasaa namoota seeraan ala nama deddebisan cabsuu irratti akeekkate jedhama.
Gabaasa guutuu kana cuqaasuun dhaggeeffadhaa


text:
Itiyoophiyaa keessatti labsiin yeroo hatattamaa ka barbaachiseef, hiriirawwan mormii wajjiin wal-qabatee botuu hin taane, kallattiilee adda irraa ka dhufaa jiru – yaaddoo biyyattii dura dhaabbate ka’ee ta’uu isaa dubbatu – Ministarri Dhimmoota komiyunikeeshinii Mootummaa Itiyoophiyaa – Obbo Getaachew Raddaa. Ibsa gaazzexeessotaaf kennaniin, “mootummaa qofa otuu hin taane guutummaa biyyattii dhabamsiisuu kanneen fudhan – diinota alaa tu jira” – jedhu – Obbo Getaachoon.
Labsiin yeroo hatattamaa kun, guutummaa biyyattii of-keessatti qabatu ka taasisameef – diinonni kun eessa irratti akka dhaaban waan hin beekamneef ta’uu dubbatan – Obbo Getaachew Raddaa.


text:
JAARRAA ABBAA GADAA KABAJAA GUDDAADHAAN YAADATAMA
Posted by Madda Walaabuu Press on 3/04/2013
Bitootessa 04, 2013
Ibsa Kana Afaan Ingiliizin Duubisuuf Addana Tuqaa
Du’aan Boqochuu Jaarraa Abbaa Gadaa ilaalchisee ibsa Adda Bilisummaa Oromoo
Hoggana qabsoo bilisummaa Oromoo hangafoota keessaa tokko kan tahe Jaarraa Abbaa Gadaa yeroo dheeraaf dhukkubsatee waldhaanamaa turee addunyaa kana irraa duáan boqochuun sabboontotaa fi firoottan Oromoo Oromiyaa keessaa fi ala jiran mara biratti gadda guddaa waliin dhagahame.
Seenaan Jaarraa Abbaa Gadaa eegalamuu qabsoo hidhannoo Oromiyaa baláa keessatti qooda murteessaa qabaachuun beekama. Qabsoo hidhannoo Baha Oromiyaa keessatti eegaluuf jecha fincila hidhannoo Kibba Baha Oromiyaa waliin tahee, sana biras dabruun hanga Soomaaliyaa fi Baha Giddu Galeessaatti gargaarsa qabsoo argamsiisuuf jecha sochii qabsoo obsa fixachiisaa geggeesse. Sana boodas Soomaaliyaatti deebi’ee waggoota shaniif manneen hidhaa Soomaalii keessatti hiraarfame. Hidhaa irraas gaafa bahu hawwii qabsoo bilisummaa Oromoo itti fufsiisuuf qabu dhugoomsuuf jecha hidhatee Baha Oromiyaatti deebi’uudhaan cichaa fi murannoo akkaan jabaa qabaachuu isaa mirkaneesse. Dhiibbaa fi hammeenya mootummootaa fi humnoota biroo godinaa kana keessatti isa irratti aggaammatamu hunda jabinaan qolachuuf, akkasumas, kaayyoo hanga daqiiqaa maayyiitti dhaabbateef galmaan gahuuf murannoon bara jireenya isaa guutuu agarsiise sabboontota Oromoo maraan kan yaadatamaa jiraatuu fi akka fakkeenyaatti kan fudhatamu.
kana malees, dhaaba isaa kan duraan Adda Islaamummaa Bilisummaa Oromiyaa (IFLO) jedhamaa turee amma Adda Walabummaa Oromiyaa (FIDO) jedhamu fi Adda Bilisummaa Oromoo (ABO) gidduutti mariin araaraa wayta geggeeffametti hoggana ilaa-fi-ilaameetti amanu tahuu isaa agarsiise. Bara 2000 keessa wayta garaagarummaa gurmuulee siyaasaa Oromoo gidduu jiru furuuf hojjetametti qooda jaaraa gumaachuu isaatiin yaadatama. Kunis jaaramuu agoobara Tokkummaa Humnoota Bilisummaa Oromiyaa (ULFO) mirkaneessuuf gumaache.
Nuti akka Adda Bilisummaa Oromootti boqochuu hoggana hangafaa kanaatiin gadda gadi fagoo nutti dhagahame maatii isaaf, miseensota dhaaba FIDO fi ummata Oromoo biyya keessaa fi alaaf, akkasumas, firoota Oromoo maraaf wayta ibsinu, kaayyoo bilisummaa Oromiyaa Jaarraan hanga jireenya isaa maayyiitti qabsaayeef galiin gahuuf irbuu keenya haaromfachuu waliini. Sabboontonni Oromoo marti du’aan boqochuu hogganticha hangafa Jaarraa Abbaa Gadaatiin akka qalbii hin cabnee fi kaayyoo haqaa ummata keenyaa kan inni jireenya isaa guutuu wareegama kafaleef galiin gahuuf murannoo keessan akka jabeeffattan dhaamna.
Injifannoo Ummata Oromoof!
Qabsaayaan ni kufa; qabsoon itti fufa!
Adda Bilisummaa Oromoo!
Bitootessa 4, 2013
Ibsa Kana Afaan Ingiliizin Duubisuuf Addana Tuqaa
Du’aan Boqochuu Jaarraa Abbaa Gadaa ilaalchisee ibsa Adda Bilisummaa Oromoo
Hoggana qabsoo bilisummaa Oromoo hangafoota keessaa tokko kan tahe Jaarraa Abbaa Gadaa yeroo dheeraaf dhukkubsatee waldhaanamaa turee addunyaa kana irraa duáan boqochuun sabboontotaa fi firoottan Oromoo Oromiyaa keessaa fi ala jiran mara biratti gadda guddaa waliin dhagahame.
Seenaan Jaarraa Abbaa Gadaa eegalamuu qabsoo hidhannoo Oromiyaa baláa keessatti qooda murteessaa qabaachuun beekama. Qabsoo hidhannoo Baha Oromiyaa keessatti eegaluuf jecha fincila hidhannoo Kibba Baha Oromiyaa waliin tahee, sana biras dabruun hanga Soomaaliyaa fi Baha Giddu Galeessaatti gargaarsa qabsoo argamsiisuuf jecha sochii qabsoo obsa fixachiisaa geggeesse. Sana boodas Soomaaliyaatti deebi’ee waggoota shaniif manneen hidhaa Soomaalii keessatti hiraarfame. Hidhaa irraas gaafa bahu hawwii qabsoo bilisummaa Oromoo itti fufsiisuuf qabu dhugoomsuuf jecha hidhatee Baha Oromiyaatti deebi’uudhaan cichaa fi murannoo akkaan jabaa qabaachuu isaa mirkaneesse. Dhiibbaa fi hammeenya mootummootaa fi humnoota biroo godinaa kana keessatti isa irratti aggaammatamu hunda jabinaan qolachuuf, akkasumas, kaayyoo hanga daqiiqaa maayyiitti dhaabbateef galmaan gahuuf murannoon bara jireenya isaa guutuu agarsiise sabboontota Oromoo maraan kan yaadatamaa jiraatuu fi akka fakkeenyaatti kan fudhatamu.
kana malees, dhaaba isaa kan duraan Adda Islaamummaa Bilisummaa Oromiyaa (IFLO) jedhamaa turee amma Adda Walabummaa Oromiyaa (FIDO) jedhamu fi Adda Bilisummaa Oromoo (ABO) gidduutti mariin araaraa wayta geggeeffametti hoggana ilaa-fi-ilaameetti amanu tahuu isaa agarsiise. Bara 2000 keessa wayta garaagarummaa gurmuulee siyaasaa Oromoo gidduu jiru furuuf hojjetametti qooda jaaraa gumaachuu isaatiin yaadatama. Kunis jaaramuu agoobara Tokkummaa Humnoota Bilisummaa Oromiyaa (ULFO) mirkaneessuuf gumaache.
Nuti akka Adda Bilisummaa Oromootti boqochuu hoggana hangafaa kanaatiin gadda gadi fagoo nutti dhagahame maatii isaaf, miseensota dhaaba FIDO fi ummata Oromoo biyya keessaa fi alaaf, akkasumas, firoota Oromoo maraaf wayta ibsinu, kaayyoo bilisummaa Oromiyaa Jaarraan hanga jireenya isaa maayyiitti qabsaayeef galiin gahuuf irbuu keenya haaromfachuu waliini. Sabboontonni Oromoo marti du’aan boqochuu hogganticha hangafa Jaarraa Abbaa Gadaatiin akka qalbii hin cabnee fi kaayyoo haqaa ummata keenyaa kan inni jireenya isaa guutuu wareegama kafaleef galiin gahuuf murannoo keessan akka jabeeffattan dhaamna.
Injifannoo Ummata Oromoof!
Qabsaayaan ni kufa; qabsoon itti fufa!
Adda Bilisummaa Oromoo!
Bitootessa 4, 2013
Subscribe to: Post Comments (Atom)


text:
Muummichi ministeeraa Israa’el Benjamiin Natanyaahuu mala waraanni Iraan giddu galeessa bahaa keessatti akka hin babal’anne ittisuu prezidaant Doonaald Traamp waliin mari’achuuf jecha Washingotonitti argamu.
Mariin isaanii kun kan dhaga’ame wayita Traamp walii galtee addunyaa bara 2015 Theran waliin irra ga’ame kan meeshaa nukleraa ishee hanqisuu irratti fuuleffate keessaa ba’uuf fi dhiisuu irratti yaadaa jiranitti.
Natanyaahuun walii galteen sun barbaachisaa miti jechuun mormaa turan.
Traamp garuu biyyoota murteessoo kan akka Briteen, Ferensaay, Germany, Gamtaa Awrooppaa, China fi Raashiyaa biraa walii galtee sana keessa deebi’amee akka ilaalamuuf deggersa hin argatin hafan.
Natanyaahuun gara Wahingtonitti utuu hin imalin dura akka jedhanitti dhimmoota hedduu irratti Traamp mari’achuuf yaadaa jiran. Keessumaa dhimma Iraan fedhii nukleraa qabaachuu isheef tarkaanfii iseen giddu galeessa bahaa keessatti fudhataa jirtuu irratti ka fuuleffatan ta’uu beeksisan.
Humnoonni Iraan Siiriyaa keessatti bal’achuu isaaf prezidaant Bashar al-Assadiin keessumaa deggeruun Natanyaahuuf yaaddoo ta’uu ibsan. Siiriyaa keessaa illee maadhee dhaabbataa qabaachuuf fedha qabaachuu Tehraan qeeqaniiru.


text:
Lammiwwan Masrii, filannoo biyyoolessaa kan Prezidaantiin biyyattii – Abdul-Fattaa Al-siisii akka injifatan eegamaa jiruuf har’a sagalee kennaa oolan.
Deggertoonni prezidaantichaa gama tokkoon faarsan iyyuu, kanneen prezidaanticha mormuun gadda isaanii mul’isanii fi kanneen filamnnoo har’aatti hirmaachuuf fedhii hin qabne illee beekamaa dha.
Har’a yeroo filannoon geggeessamaa turetti, deggertoonni prezidaantichaa, har’a, Waltajjii Xaahir, kan magaalaa Kaayiroo keessaatti yaa’uudhaan deggersa isaanii dhageessisaa turan – jedhama.
Prezidaant El Siisiin, bakka tokkotti ennaa sagalee kennanii fi fuula ifaadhaan, qondaalota filannoo harka fuudhan mul’atee ture.
Namoota har’a bahanii sagalee kennan keessaa, “Ashraaf” namni jedhamu, Raadiyoo Sagalee Ameerikaaf ibsa kenneen, haalli Masrii kallattii qajeelaatti ka deemaa jiru tahuu dubbata.


text:
Dhaabbanni ITIYOO-TELEKOOM Maqaa #FRAUD(Gocha Seeraan alaa) jedhuun #SIM fi #QAFOO maamiltoota heddu irraa cufaa jira
Rakkoon kun, bifa adda taheen isaan mudachaa jiraachuu fayyadamtootni bilbila harkaa kan duraa caalaa, komiin hedduu biyyattii kutaa garagaraa irraa dhagahamaa kan jiru yoo tahu, Sababbiin rakkoon kun taheef maal akka tahe OROMO ICTn qorateera.
Dhaabbanni tokkichi biyya Itoopiyaa, tajaajila Telekoomii kophatti too’achuudhaan beekkamuufi Baha Afrikaa bira darbee hanga sadarkaa Idil-addunyaatti, Dhaabbolii Telekoomii maamiltoota heddu qaban keessaaa fuuldura irra kan jiru, Itiyootelekoom yeroo ammaa kana Fayyadamtoota(maamiloota isaa) irratti Qafoo bilbilaafi SIM heddu cufaa jira.
Rakkoo haala addaatiin ykn bifa haaraan ummata mudachaa jirtu tana namoota dhuunfaa tokko tokko deeggarsa nugaafataniif, tooftaalee kana dura hawaasa itti deeggarruun deeggarsa hawaasa keenyaa gochuuf yaallus, Rakkichi ulfaataafi salphatti kan hin furamne tahuu ogeeyyii keenya keessa beekan irraa hubachuun danda’ameera.
kanaafuu, rakkoon tun maalidha, maalirraa dhaabbatichi rakkoo kana uumuu filate jennee jala buunee hordofuudhaan, maddi rakkoo maali akka tahe hubachuun danda’ameera.
Akka gabaasni guyyaa 16/11/2017 icciitiin akka mirkanaayuuf Gara Walitti-qabaa Boordii Ethiotelecom kan ture Dr Dabratsioniif ergame akka ibsutti:
1ffaa – dhaabbatichi System haaraa EIR(Equipment identity register or controll Illegal Device) jedhu hojiirra oolchuu ibsee, systemicha haaraa kanaan immoo faayidaalee akka:
~Qafoo foorjiidii too’achuu
ibsa asiin dura barreessine link kana irraa dubbisuu dandeessu:
https://www.oroict.com/amma-booda-itoophiyaa-keessatti-qafoo-argitan-fayyadamuu-hin-dandeessan/
~ Iddoo Maamilli tokko jiru faana dhayuufis akka oolu hima
~ Galii sassaabuufis faayidaa olaanaa qabaachuu ibsameera.
~ Galii Biyya alaa irraa argannus too’achuufis akka oolu gabaasichi ni addeessa, kanumaan walqabatee Qafoo biyya alaatii dhufu too’achuufis akka madda galiitti eeraniiru.
Akka gaabasichaatti; Maqaa #FRAUD(Gocha Seeraan alaa) jedhuun #SIM fi #QAFOOn maamiloota irraa akka qabamuufi sababni qabamuufis eerameera. Sababootni ijoon eeraman
a) Agarsiisa iddoo irratti xiyyeeffate(Introduce Location based detaction) – Nama iddoo dhoksaa ykn rakkoo qabutti(especial area and Risk area) argame faana dhawuu. Hojii kana osoo dhaabbanni INSA keessa hin seenin DHaabbanni Ethiotelecom ofumaa hordofuu akka danda’u Hogganaaf gaaffii dhiyaateedha.
b) TCG, SS7, LD IVR, and Many internal and external detection – #Garee kana irra utaalaa
c) VOIP and OTT(Voice over Internet Protocol and Over the Top communication) – Haasa Sagalee Toora Interneetaatiinifi Haasaa isa irra guddaa ykn dheeraa akka jechuuti.
Dubbiin ijoon cufamuu SIMI fi Qafoo ummata keenyaa kanaan wal qabata.
Hawaasni biyya keenyaa rakkoolee keessattuu qaalayiinsa baasii tajaajila Telekoomiitiin walqabatee, toftaalee adda addaatiin ilmaan isaanii, fira isaanii, dhala isaanii addunyaa adda addaa keessa faffacaatee jirtu argachuuf gara toora Intereneetaatiin irra akka salphatuuf walnama hin gaafachiisu, kun biyya keenya qofa osoo hin taane akka Idil-addunyattuu tooftaa filatamaafi Gatii gadi-bu’aa tahee tajaajila kennutti jira.
Haatahuu malee, Dhaabbanni tokkichi biyya kana akka fedha Ummataa osoo hin taane, Fedhii fi faayidaa dhaabbatichaa eegsisuufi daldala mootummaa osoo hin taane Daldalaa dhuunfaa hanga jechisiisutti kan ummata ciraa jiru, dhaabbanni Itiyootelekoom yeroo ammaa tajaajila VOIP fi OTT jedhu kana cufuudhaan hawaasa rakkoof saaxilaa jiraachuun beekamee jira.
Akka gabaabsi icciitii isaanii ibsutti dhaabbatichi tajaajila kana cufuuf fkn:
~ Daandii bahiinsa Interneeta bilbila harkaa(mobile internet getway) cufuu – kanaafis System POR jedhamu bituuf ajajamuu
~ Nama Interneetaan daqiiqaa dheeraa haasa’e irratti cufuu(Block/drop OTT and VOIP) – kanaafis mirkaneessa aangawootaa eeggachaa jiraachuufi System PCRFn jedhamu ajajamee dhufa eegaa jiraachuu ibsa.
Haaluma kanaan gabaasni yeroo sanaa aangawootaafi keessa beektota dhaabbatichaatiin qophaaye amma hojitti kan hiikameefi, Hawaasa biyya keessaa tajaajiloota olitti eeraman kana fayyadamaa jiran uggura irra kaayaa jiraachuu mirkaneeffannee jirra.
Hub: Mana kana keessa rakkoon hanqina bulchiinsaafi dandeettii jiraachuu irra deddeebiidhaan eeraa turuun keenya ni yaadatama.
FURMAATAAfi Gorsa Ogeessaa yeroo itti aanu keessatti qabannee dhiyaanna.
#Kaayyoon_keenya : Hubannoo hawaaasa keenyaa Cimsuudha.
Horaa Bulaa Deebanaa
OROMO ICT Team
E-mail: oromoict@gmail.com
Web: www.oroict.com
: www.afaan-oromoo.com
: https://fayyaa.afaan-oromoo.com


text:
Finfinnee, Fulbaana 14,2011(FBC)- Muummee ministiraa Dooktar Abiy Ahimad jila Dhaabbata Maallaqa Addunyaa simatanii mariisisan.
Jilli Dhaabbata Maallaqa Addunyaa(IMF) miistar Juuliyoo Eskolaanoon kan duurfamu yammuu ta’u, diinagdee Ityoophiyaa gamaaggamuuf yookin “gorsa waggaa keeyyata IV”fi torbee lama dura Finfinnee kan dhufe.
Gareen Dhaabbata Maallaqa Addunyaa kun guddina diinagdee fi faaynaansii Ityoophiyaarratti argannoowwan isaa muummee ministiraa Dooktar Abiy Ahimadiif dhiyeessera.
Muummee ministiraa Dooktar Abiy Ahimadis guddina diinagdee ariifataa biyyattii eegsisuun xiyyeeffannaa isaanii akka ta’e ibsuu isaanii itti gaafatamaan Waajjira Addaa Muummee Ministiraa obbo Fitsuum Araggaan beeksisaniiru.
Jilichi Qaammee 5,2010 kaasee amma Fulbaana 17,2011tti guddina diinagdee, imaammata fiiskaalaa, damee maallaqaa fi faaynaansii, akkasumas damee alaa irratti gamaaggama gaggeessa.
Raawwii diinagdee maakroo bara 2010 fi kallattii gara fulduraas ilaalee ni gamaaggama.
Gamaaggama dhumaatinis qaamolee imaammata baasaniif gabaasa ni dhiyeessa.
Jilichi ministira Ministeera Maallaqaa fi Walta’umsa Diinagdee Dooktar Abrahaam Takastaa, hogganaa Baankii Biyyoolessaa Dooktar Yinnaagar Dasee fi qaamolee dhimmi ilaallatu waliin mari’achuun isaa ni yaadatama.
Comments
Loading...


text:
Afyaa’ii Caffee Oromiyaa
Aangoo fi hojii Afyaa’ichaa:
1.Walgahii idileefi ariifachiisaa Caffichaa ni yaama; ni gaggeessa.
2.Qaamolee dhimmi ilaalu wajjiin wal ta’uudhaan ajandaa walgahichaa ni qopheessa; miseensonni Caffichaas dursanii akka beekan ni taasisa.
3.Cafficha ol’aantummaan ni gaggeessa; ni bulcha.
4.Cafficha bakka bu’uudhaan qaamolee biroo wajjiin qunnamtii ni taasisa; keessummoota Caffichaa ni simata; akkaataa keessummeessa isaanii qajeelfama ni kenna.
5.Dura taa’ota, Itti aantota dura taa’otaafi Koreewwan, Itti gaafatamaa Waajjira Caffichaa, akkasumas Caffichi akkaataa seeraatiin qaamolee keessatti bakka bu’u keessatti miseensota bakka bu’an dhiyeessee ni filachiisa; ni muuchisa; akkasumas akka bakka bu’an ni taasisa.
6.Wixinee seeraa qaamolee adda addaarraa dhiyaatan fuudhee Koree dhimmi ilaaluuf ni qajeelcha.
7.Wixinee seeraafi gabaasni qaamolee Mootummaa akkuma barbaachisummaa isaatti dursee miseensota Caffichaa dhaqqabuusaa ni mirkaneeffata.
8.Akkuma barbaachisummaa isaatti dhimma Caffichaan irratti mariin gaggeeffamaa ture tokko erga mari’atameen booda ejjennoo Caffichi qabate ifa godha; sagalees itti kennisiisa.
9.Miseensota Caffichaa mirgi addaa qaban akka irraa ka’u yoo murtaa’e, qaama ilaalutti ni beeksisa.
10.Miseensota Caffee sababa adda addaatiin hir’atan qaama dhimmi ilaalu beeksisuudhaan akkaataa filannoodhaan bakka buusuudhaaf itti danda’amu ni mijeessa.
11.Murteewwan, ajajootaafi qajeelfamoota Caffichaan kennaman qaamolee, abbootii taayitaa ykn namoota dhimmi ilaaluuf dabarsuudhaan ni beeksisa; hojiirra ooluusaas ni hordofa.
12.Baajata hojiif barbaachisu qopheessee Caffichatti dhiyeessee ni raggaasisa; ni bulcha.
13.Caasaan hojjattoota waajjirichaa akkaataa seera bulchiinsa hojjattoota Mootummaa Naannichaatiin qophaa'ee hojiirra ooluusaa ni hordofa; ni to'ata.
14.Abbootiin taayitaa, hoggantoonni hojiifi namoonni hubachiisummaaf barbaadaman walgahii Caffichaarratti akka argaman ni taasisa.
15.Afyaa’iiwwan Manneen Maree Aanaalee, Magaalotaafi Gandootaa deeggarsa barbaachisaa ta’e akka argatan ni taasisa.
16.Komishinii Hiiktuu Heera Mootummaa Naannichaa ni gurmeessa; deeggarsas ni kenna.
17.Manneen Maree Aanaalee, Magaalotaafi Gandoota wajjiin qunnamtii hojii jiraachuu qabuuf, ijaarsa barbaachisaa qoratee hojiirra ni oolcha.
18.Dambii Caffeen raggaasu, qajeelfamootaafi maanuwaalota Koree Mari’achiistuun bahan guyyoota 15 keessatti sirreeffamni barbaachisaa ta’e akka raawwatamu gochuun mallatteessee akka maxxanfamu taasisa.
19.Hojiilee Caffichaan kennamaniif kan biroo ni raawwata.


text:
Arraba Kee Eeguf- Kutaa 1ffaa
Arrabni foon diimtu baay’ee laaftu, akka feete sochuuti fi dubbiif bu’uura tan taatedha. Arrabni meeshaa dubbiti. Arrabaan ala jechoota sagaleen baasun ni ulfaata. Haasofti arrabaan uumamu nama dubbatu irratti hundaa’e gariin isaani gaarii, gariin isaani immoo badaadha. Waa’ee badii arrabaa ilaalchise wanti baay’ee jedhame, wanti baay’een barreefame garuu dubbii fi barreefamonni sunniin hundii badii arraba keenya dhowwuu danda’aniiru? Eeti badii arraba keenya barreefamni yookiin dubbii namoota biraa kan dhowwuu osoo hin ta’iin matama keenyatu badii arrabaa dhowwuu qaba, matama keenyan arraba keenya lugaamu danda’a. Dubbii fi barreefamni namoota biroo qajeelcha fi akeekachisa nu kennuu malee arraba keenya lugaamu hin danda’an. Qajeelfamaa fi akeekachisa san fudhate arraba keenya bakka sirrii ta’eetti fayyadamu kan danda’u nuyi matama keenya.
Miidhaa Arrabaan Dhufu
Akkuma jedhamu arraba sirnaan yoo itti hin fayyadamin akka bineensa bosonaa miidhaa baay’ee geessa. Bineensa bosonaa yoo irraa hin dheessin yookiin yoo ofirraa hin deebisin miidhan isaa guddaadha. Haaluma kanaan arrabas yoo hin too’atin miidhan isaa kan bineensa bosonaa caala.
“Yaa ilma namaa arraba kee tiksi
Akka si hin ciniinne of eegi.
Dhugumatti inni bofa
Namoota meeqatu qabrii keessa jiru kan arraba isaanitin ajjeefaman
Namni Guyyaa Qiyaama qunnamti Rabbii sodaatee fi arraba ofii tiikse inni dhugumatti goota.”
Sababa arraba too’achuu dhiisutin hariiroon namoota ni miidhama. Lolli fi wal dhabbiin baay’een sababa arrabaatin burqu. Dhiigni namoota ni jiga, qabeenyi ni barbadaa’a. kana hundarra immoo dhuma namaatu nama gaddisa. Guyyaa Qiyaama sababa arrabaatin ibiddatti darbama.
Abu Hureeyran akka gabaasanitti Ergamaan Rabbii (SAW) akkana jedhan:
“ إِنَّ الْعَبْدَ لَيَتَكَلَّمُ بِالْكَلِمَةِ مِنْ رِضْوَانِ اللَّهِ لاَ يُلْقِي لَهَا بَالاً، يَرْفَعُ اللَّهُ بِهَا دَرَجَاتٍ، وَإِنَّ الْعَبْدَ لَيَتَكَلَّمُ بِالْكَلِمَةِ مِنْ سَخَطِ اللَّهِ لاَ يُلْقِي لَهَا بَالاً يَهْوِي بِهَا فِي جَهَنَّمَ “.
“Dhugumatti gabrichi tokko jecha Rabbiin gammachiistu ni dubbata xiyyeefannoo osoo itti hin kenniin. Sababa saniin Rabbiin sadarkatti isa olkaasa. Dhugumatti gabrichi tokko jecha Rabbiin dallansiistu ni dubbata osoo xiyyeefannoo itti hin kenniin. Sababa saniin Jahannamitti darbama.” Sahih Al-Bukhaari
Meeqa keenyatu xiyyeefannoo osoo itti hin kenniin jechoota badaa haasawaa oolla.
Ergamaan Rabbii (SAW) dhaamsa kana nuu dhaamu:
وَمَنْ كَانَ يُؤْمِنُ بِاللَّهِ وَالْيَوْمِ الآخِرِ فَلْيَقُلْ خَيْرًا أَوْ لِيَسْكُتْ
“Namni Rabbii fi Guyyaa dhumaatti (Guyyaa Qiyaamatti) amane waan gaarii haa dubbatu yookiin haa cal’isu.” (Sahih Al-Bukhaari, MUslim)
Hadiisni kuni wanta gaarii malee dubbachuu akka hin qabne nutti agarsiisa. Namni tokko dubbachuu kan qabuu yoo dubbiin isaa baay’een waan gaarii fi bu’aa of keessaa qabaatedha. Garuu dubbiin isaa gaarii fi badaan kan wal qixxaatu yookiin badaan gaarii kan caalu yoo ta’e cal’isutu caala. Sababni isaas, boodarra suuta suutan gara baditti nama oofa. Gara biraatin namni tokko dubbii isaa keessa badiin jiraachu yoo shakke haa cal’isu.
Imaamu Ash-Shaafi’i (Rabbii rahmata isaa haa godhu) akkana jedha: “Namni tokko yommuu haasawu fedhe, dubbachuun dura itti yaadu qaba. Wanta dubbachu hedu keessa yoo wanti gaariin jiraate haa dubbatu. Garuu wanta haasawu hedu keessa yoo shakkii qabaate cal’isu qaba, hanga dubbii isaa bareechisun shakkii ofii qulqulleessuti.”1
Wanta afaanitti dhufe hundaa yoo gadi furan arraabni miidhaa baay’ee geessa. Miidha arrabni fidu keessaa muraasa isaani mee haa ilaallu.
1.Dhiphinna– wanta afaanitti nu dhufe hundaa yommuu dubbannu boodarra dhiphinnaa fi rakkoo baay’eef saaxilamna. Wanta nuti dubbannu namoota gammachisuu fi kolfiisisuuf ta’a garuu dubbiin keenya miira nama sanii miidha. Namtichi nuti itti dubbanne nutti muufachuun hariiroo addaan kuta.
Dhiphinni karaa arrabaatin dhufu hangana hin jedhamu. Wanta tokko ni dubbatta ergasii gaabbi fi dhiphinni mataa kee guba. Jireenya koo keessatti dogongorri guddaan ani hojjadhe dogongora arrabaan raawwadheedha. Dhiphinnaa fi gaabbi hamaa sababa kanaan dhandhame jira.
Namoota meeqatu sababa kanaan rakkoo fi gaabbi hamaa dhandhamaa jiru! Yeroo teknolojiin akkanatti babal’ate kanatti jecha meeqa osoo hin hubatinii fi xiyyeefanno itti hin kenniin hafarsinaa. Chaati jenne halkanii guyyaa yommuu walitti quunu sammuun fi hariiron keenya hangam miidhamaa akka jiru hubanne jirraa? Wanti haasofnu fi barreessinu hundii galmee hojii keenyaa irratti galmaa’a akka jiru hubanne jirraa?
2.Wal jibbaa fi wal diiggaa– sababa arrabaatin wal jibbaa fi wal diiggan maatii, hawaasa fi biyya jiddutti uumama. Jecha takka xiyyeefannoo osoo itti hin kenniin dubbanna. Ergasii ibiddi jibbaa fi wal diigga boba’u eegala. Kanaafi Rabbiin akkana jechuun nuu dhaame:
“Gabroottan Kiyya jecha hundarra gaarii taate akka dubbatan itti himi. Dhugumatti sheyxaanni gidduu isaani balleessa. Dhugumatti sheyxaanni ilma namaatif diina ifa bahaadha.” Suura Al-Israa 17:53
Sheyxaanni jechoota badaa akka dubbatan isaan gochuun wal dhabbii fi wal diigga isaan jiddutti facaasa. Kanaafu jecha gaarii dubbachuun yookiin cal’isuun badii kana hunda irraa nama tiiksa.
Wanta faaydi hin qabne dubbachuun maatii meeqatu diigame, lubbu meeqatu darbe. Seena fi manni haa lakkaa’u. Osoo itti hin yaadin jecha takka ni dubbatta ergasii manni fi hariiron kee ni diigama. Kana irraa baraaramuuf arraba ofii lugaamudha.
Sababoota dubbii akka baay’isan nama taasisan
Namoota gammachiisuu fi kolfisiisuuf– namoota gammachiisu fi kolfiisisuuf dubbii meeqa dubbannaa! Namoonni nu haa jajan jenne soba meeqa dhangalaasna. Ergamaan Rabbii (SAW) nama kolfiisisuuf jedhe nama soba dubbatu haala kanaan nu akeekachisu:
“ وَيْلٌ لِلَّذِي يُحَدِّثُ فَيَكْذِبُ لِيُضْحِكَ بِهِ الْقَوْمَ وَيْلٌ لَهُ وَيْلٌ لَهُ ”
“Ee badii isaa kan namoota ittiin kolfiisisuuf jedhe dubbii isaa keessatti kijiba (soba) dubbatu. Ee badii isaa! Ee badii isaa!” (Sunan Abu Dawuud)
Namoota kolfiisisuuf jenne interneeti irratti waa meeqa barreessaa oolla. Garuu bu’aan nuti argannu yeroo keenya gubuu, dhiphinna, gaabbi fi cubbuun nurratti barraa’udha. Namoota kolfiisisuuf jenne yommuu haasofnu, dubbiin keenya fokkataa ta’a, miira namaa hin hawwatu. Kanaafu namoota kolfiisisuuf jenne dubbii sobaa fi faaydi hin qabne fayyadamuu irraa arraba keenya haa eegnu. Wanta namoonni gadheen hojjatan akkeessu irraa haa fagaannu. Boruu gaabbi malee wanta biraa ta’uu hin danda’u.
Namoota kolfiisisuuf jenne kabaja nama meeqa dhiinnaa. Nama tokkorratti hanqinna wayii arginaan “ewwaa arganne wanta irratti kolfinuu”. Hanqinna keenya irraanfanne kan namoota irratti kolfina. Karaa biraatin namoonni nuu haa jajanii fi kolfan jenne wanta nu bira hin jirre odeessuf carraaqna. Kunis baditti nama geessa.Kanaafu guyyaa har’aa gaabbi fi dhiphinnaan, Guyyaa Qiyaama immoo ibiddaan gaggabuu irra har’a osoo arraba keenya tiikfanne maal isinitti fakkaata?
Wanta dhagahan hundaa hafarsuu– wanta dhagahan hundaa osoo hin guutattin fi hin hubatin namoota birootti dabarsuun badii baay’ee fida. Akkuma wanta dhageettu hundaa namatti dabarsuuf jarjartuun kijibaa jedhamaa adeemta. Namoonni si amanuu dhiisu, si jibbu. Kanaafu wanta gurratti nu bubbisuu hundaa dabarsuun dura gadi dhaabbanne itti haa xinxallunu. “Wanti inni natti hime kuni dhugaadha moo soba? Yoo soba ta’ee namoota birootti dabarsuun miidhaa malee maal fiida? Yoo dhugaa ta’ee immoo namoota birootti dabarsuu keessa fayda isaati moo miidhaa isaatu caalaa?” jenne of haa gafannu.
Dallansuu– maddi biraa dubbii akka baay’isnu nu taasisu dallansuudha. Yommuu dallannu wanta dubbannu hin beeknu. Aarii keenya qabbaneessuf wantuma afaanitti nu dhufee dhangalaasna. Dubbiin keenya miidha baay’ee erga geessen booda gaabbii fi dhiphinnatti tarra. Baay’inni dubbii yeroo dallansuu miidha malee wanta tokko jijjiruu akka hin dandeenye beekudha. Yeroo dallansuu cal’isuun summii arrabaa irraa tiikfamuudha.
Shakkii- karaa biraatin yommuu nama shakkinuu sheyxaanni jechoota baay’ee sammuu keenya keessatti oomisha. Wanta gonkumaa ta’uu hin dandeenye guutu ta’uu akka danda’u godhee nutti agarsiisa. Ergasii yaada fi shakkii keenyan wanta nutti dhufee haasofna. San booda summii arrabaatin faalamna. Insha Allah shakkii bal’innaan ni ilaalla.
Hama– hamni madda badiiti. Madda dubbiin baay’ee fi sobni irraa burquudha. Hamni mata duree xiqqaa waan hin taanef Insha Allah guyyaa biraa itti deebina.
Har’aaf asirratti nu gaha. Torbaan hanga kutaa itti aanun hanga walitti deebinutti Assalamu aleykum wa rahmatullahi wabarakaatuh
Kitaaba wabii
1.Guarding the Tongue (Golden Advice series- Darussalam Publishers)


text:
#OromoProtests, 20160806: Animal Agazi barbarism in Addis Ababa/Finfinne
Ilmaan Oromoo dhalootaan naannoo Jimmaa taatan maraaf!
(Waamicha kana hatattamaan walii raabsaa, keessumattuu warri gara Jimmaa) Waamicha seenaan isinii dhiheessaa jirtu jalaa yeroodhaan owwaadhaa! (Boruu Barraaqaatiin) Oromiyaan ciniinsuu warraaqsaa irra jirti. Bilisummaa …Read More »
#OromooProtests Dhaamsa Ariifachiisaa Amma Barattootni Yuunivarsiitii Madda Walaabuu dabarfachaa jiran.(waliif Dabarsaa)
Nuyi Barattootni Oromoo Yuunivarsiitii Madda Walaabuu halkan edaa yeroo sadaffaaf diddaa itti fufnee jirra. Halkan darbe kana humni waraanaa ifaa balleessuun mooraa Yuunivarsiitichaa weeraruun …Read More »
MURTII GAMTAA AWROOPPAA (EU) IRRAA OROMOON MAAL EEGGATA?
(Dura obsaan dubbisaa xumuraa, eegas ammoo ‘Share’ godhuun dabarsaa) (Saphaloo Kadiiriin) Akkuma beekkamu gamtaan Awrooppaa (EU) dhimma fincila Itoophiyaa keessatti taasifamaa jiruun wal qabatee …Read More »
Dubaratoota Oromoo Biyya UK waajjira Muummee Minsteera UK Deeviid Kaameruun fuula dura Buluun sagalee ummataata Oromoo dhageesisaa jiru
Amajjii 6 Bara 2016) Waldaan Dubaratoota Oromoo Biyya UK ajeechaa fi hidhaa ilmaan oromoo irratti mootummaa faashistii Abbaa Hirree TPLFn gegeeffamaa jiru balaaleffachuun Amajii …Read More »
We deducted this film to #Oromoprotests. The life cut short, but their memory and courage lives on. WE ARE OROMO, AND WE ARE UNITED!
#OromoProtests Machara ( West Hararge) screaming at the TPLF devil back to hell December 31, 2015
Oromiyaa fii Algeeriyaa Madaala Seenaa Gabrummaa fii Wal’aansoo Bilisuummaa
Haalli dhiheenya kana Oromiyaa keessatti deemaa jiru onnee ummataa keessatti abdii bilisummaa tan Wayyaanee keessatti naasuu guddoo uumee jira. fincilli diddaa gabrummaa tiif kaabaa-kibbaan, …Read More »


text:
Qorannoon barruu Cyberpsychology, Behavior, and Social Networking irratti bahe kan agarsiisu ilma namaa addunyaa kana irra jiru keessaa 6% kan aarada intarneetiin qabame ta’uu isaati. Qorannoon ‘University of Hong Kong’ tti namoota 90,000 irratti, biyya 31 keessatti geggeeffame kan ifa godhe nama 20 keessaa 1 kan marmartoo araada intraneetii keessa seene ta’uu isaati.
Baay’inni namoota araada intarneetiin qabamanii naannoo naannotti addaaddummaa qaba, akka qorannoo kuni mirkaneessetti. Dhibdeen araada intarneetii kan cimee mul’atu naannoo Jiddu-gala Bahaatti. Jiraattota naannoo sanii keessaa 10.9% kanniin araada intarneetiin qabamaniidha. Biyya Ameerikaatti rakkoon araada intarneetii 8% jiraattota biyya sanii irratti mul’ata. Kaaba fi Lixa Awrooppaatti rakkoon kuni hedduus yaachisaa miti; 2.6% kanniin intarneetiin suusii itti ta’e. Biyyoonni Aafrikaa tokkoyyuu qorannoo kana keessatti hinammatamne.
Akka qarannoon jalqabaa kuni mul’isutti heddumini araada intarneetii hiyyummaafi jireenyatti gammachuu dhabuun wolitti hidhata qabaachuu mala mamii jedhutu jira. Hanga ammaatti, garuu, ragaan yaada kana gabbisu ykn mirkaneessu ifatti as bahe hinjiru. Babal’inni intarneetii hammchuu ykn babal’achuu araada intarneetiif sababa guddaa akka hintaane ragaan Kaabaafi Dhiha Awrooppaa ( 2.6%) irraa argame ni agarsiisa.


text:
Namoonni sadi fooliin shorbaa gandaa ganamaan nujeeqe jedhan gara mana shorbaan keessaa urgaayuutti qajeelan. Mana shorbaan keessatti qophaayaa ture seenuudhaan ibidda irraa shorbaa fudhatanii bayan. Haati shorbaa iyya ‘qabaa, qabaa, qabaa’ gadi lakkifte. Ollaan iyya dhagaye hattoota shorbaa sadeen ari’utti ka’an. Hattonni shorbaa lama miliqana. Inni shorbaa baadhatte eessayyuu gayuu hindandeenne.
Worri ollaa hatticha qaban yeroo hinlaanneef; battalumatti dhagaa, sibiilaafi waan harkaa qaban hunda irra kaayuu eegalan. Hedduu namootaa sun kophaa isaatti kan aarii isaanii tasgabbeessu hinturre. Hattichi lubbuun osoo jiru ibidda itti qabudhaan foon, lafeefi lubbuu isaa gargar baasan.
Poolisiin naannoo shakkamaa seeratti dhiyeessuu dhiisanii ufumaa tankaarfii hamaa iratti fudhachun sirrii aka hintaane dubbate. Jaarmayaaleen mirga namaaf falmanis gocha kana balaaleffataniiru.
Naayjeeriyaafi biyyoota Afrikaa tokko tokko keessatti nama waa hate jedhamu irratti jiraattonni gandaa tankaarfii cimaa akkanaa darbaa darbaa kan fudhatan ta’uun gabaafamera.


text:
Ayyaantuun Eenyu Ajjeese? Maaliif?
WAASHINGITAN, DIISII — Harargee Bahaa, magaalaa Qobboo keessatti Dilbata, Ebla 8 halkan, dubartiin haadha mucaa tokkoo fi ulfa jedhamte, Ayyaantuu Mohammed Sa’idoo miseensota raayyaa ittisaa itiyoophiyaa naannawa magaalatti qubatanii jiraniin rasaasa lamaan haleelamtee du’uu ishee, jiraattonnii fi maatiin ishee Raadiyoo Sagalee Ameerikaaf ibsanii jiran.
Bulchaan magaalattiis shakkamtoonni qabamanii ka qorannaan irratti geggeessamaa jiru tahuu dubbatan. Jiraattonnii fi obboleettiin ishee, Caaltuu Mohammed, VOAf akka ibsitetti, Ayyaantuu Mohammed obboleettii ishee lakkuu deessuu ciistee ulmaa ciisaa jirtu tajaajilaa turtee Dilbata halkan gara mana ofii isheetti otuu deemaa jirtuu, oltoonni raayyaa ittisaa sadii, karaatti ishee dhaabanii akka isaan waliin gara isaan fedhanitti deemtuu fi waliin ciistu dirqsiisuu yaalan.
Ayyaantu dubartii abbaa manaa qabduu fi ulfa ta’uu ishee itti himtee akka ishee gad-lakkisan kadhatte iyyuu humnaan dirqsiisuu itti fufan. Yeroo isheen diddu karaa rasaasa lamaan dhawanii ajjeesanii karaa irratti gatanii deeman. Yeroo isaan gochaa kana raaw’atan namoonni dhaga’anii fi argan, garuu itti ba’uu sodaatanii bulan akka jiranillee maatii fi jiraattonni naannoo dubbatanii jiran. Kan Wixata ganama reeffaa Ayyaantuu karaa magaalaa Qobboo irraa kaasisanii, qorannaadhaaf gara Hospitaala Dadar geessan – kantiibaan magaalaa Qobboo, Obbo Ahimeddiin Suufiyaanis, Ayyaantu mataa ishee irra bakka lama rasaasaan haleelamtee, reeffi ishee karaa irratti argamuu isaa fi qrannaa geggeessameen miseensi raayyaa waraanaa tokko qabamuu, ka biroo irrattis qorannaan geggeessamaa jiru tahuu dubbatanii jiran.
Hospitaala Dadaritti ogeessi fayyaa reeffa Ayyaantuu qoratan, Dr. Kaalid Ahimed, rasaasa lamaan dha’amtee du’uu ishee mirkaneessanii, kan nu bira dhufe reeffa ishee waan ta’eef, ulfa tahuu fi tahuu-dhaba ishee qorachuu hin dandeenye, garaan ishee immoo guddaa hin turre, jedhan. Qophii guutuu dhaggeeffadhaa.


text:
Kongresiin Federaalawaa Oromoo labsii yeroo hatattamaa ilaalchisuu dhaan ibsa baasee jira. Itti aanaa dura taa’aa paartichaa obbo Baqqalaa Garbaa qabiyyee isaa naaf ibsaniiru.
Obbo Baqqalaan akka jedhanitti labsii yeroo muddamaa baasuuf waanti dirqisiisu hin jiru. Biyya nagaa walii galtee dhaan jiraataa utuu jiruu ti la labsiin kun labsame jedhan.
Labsiin kun ennaa ragga’u illee haalli isaan paarlaamaa keessatti sagalee lakkoofne jechuun utuu sagalee ga’aa hin argatin afaan yaa’iin mana maree bakka bu’ootaa labsichi darbe jedhan illee fudhatama hin qabu jedhaniiru. Kanaaf paartiin keenya adeemsa labsiin kun itti darbe jedhames labsichas cimsee balaaleffata jedhaniiru.


text:
Allaattiin kun Pelikaan(Pelican) jedhama. Uumamni kun Ardii Antarkitikaa yoo taate malee, Ardiiwwan hafan hunda keessatti ni argama. Sanyiin uumama kanaatis saddeettu jira. Sanyiiwwan kunniin cufti naannawa qilleensa owwaa, qarqara lagaa fi haroowwan cinatti argamu. Jireenya allaattii kanaatiif bishaan haalaan barbaachisaadha. Bishaan malee jireenyi allaattii kanaa waan ta’uu miti. Soorata isaatis hedduminaan bishaanuma keessaa argata. Gaafa bishaan hin jirre jireenyi isaa rakkoo keessa jira jechuudha. Haa ta’u malee akkuma nuti hundi beeknu, qaamman bishaanii dachii tanarra jiran rakkoo hamaa keessa jiru. Balfi garagaraa gara bishaanii gad dhiifamu bishaan faalutti jira. Dabalataanis lubbu qabeeyyii akka qurxummii kan bishaan keessatti argaman miidhutti jira. Kun ammoo allaattiin kun soorata gahaa akka hin arganne dhiibbaa itti godheera. Sababuma faalama kanaarraa kan ka’e Allaattiin Pelikaan jedhamu lakkoofsi isaa haalaan xiqqaachutti jira. Allaattiin kun soorata argachuudhaaf bishaan keessa gad seenuu qaba. Yeroo kana akka tasaa osoo qurxummii qabachuuf deemu, kiyyoo ilmi namaa qurxummii qabatuuf gad dhiise keessa seenuun rakkina hamaaf saaxilamaara. Anis qophii kiyya kan duraatiin waa’ee allaattii kanaa isiniif dhiheessaa na waliin turaa.
Pelikaan allaattiiwan haalaan gurguddoo ta’an keessaa isa tokko. Dheerinni allaattii kanaa haala sanyiitiin garaagarummaa qaba. Inni xiqqaan seentimeetira 10 kan dheeratu yoo ta’u, dheeraan ammoo haga seentimeetira 15 dheerata. Ulfaatinni isaatis akkasuma garaagarummaa qaba. Sanyiin xiqqaan Kilograama 4.5 ulfaata. Guddaan ammoo haga seentimeera 13.6 ulfaata.Qoffeen isaa haalaan dheeraadha. Allaattii keessaallee dheerinna qoffeetiin tokkoffaadha. Akkasuma qoffeen isaa kun, waan akka korojoo gama jalaatiin qaba. Korojoon isaa kunis yeroo tokkoon bishaan leetira heddu qabachuu danda’a. korojoon isaa kun hedduminaan soorataa fi bishaan kuusuuf kan tajaajilu ta’us, yeroo qilleensi akkaan oowwu qaama qabbaneessuufis ni tajaajila. Allaattiin kun wayta oowwI itti hammaatu, korojoo isaa san garanaa garas hafarsuudhaan qaama isaatiif qabbana kenna. Walumaa galatti, Pelikaan qaama haalaan guddaa, miila gabaabaa, qoffee fi koola haalaan dheeraa ta’e qaba.
Pelikaan Allaattii guddaas ta’u samii irra barrisuu irratti rakkoo hin qabu. Yeroo qilleensi haalaan owwutti, lafarraa meetira kuma 3 ol ol fagaatuun samii keessa barrisuu danda’a. qubbeen isaa jidduu ammoo tishuu ykn gogaa haphiitu jira. Kunis allaattiiwan naannawa bishaanii jiraataniif faaydaa guddaa qaba. Soorata isaanii hedduminaan bishaan keessaa waan argataniif, bishaan keessa daakuudhaaf gogaan haphiin kun tajaajila guddaa kenna. Haaluma kanaan Pelikaan bishaan keessas rakkoon malee sosocho’uu danda’a jechuudha.
Pelikaan hedduminaan qurxummii soorata. Dabalataanis lubbu qabeeyyii biroo kan naannawa bishaanii jiraatan ni soorata. Soorata hedduminaan qilleensa gubbaa barrisuudhaan barbaaddata. Ijji isaa haalaan jabaa waan ta’eef, waan bishaan keessa jiru qilleensuma gubbaa ilaalee adda baafata. Kana booda, waan argate san qabachuudhaaf saffisa jabaan qilleensa gubbaa gara bishaanii seena. Waan ija irra buufate sanis qabateetuma deebi’a. Allaattiin kun gareenis ni adamsa. Gareedhaan walitti heddummaatani koola isaaniitiin bishaan faffacaasanii booressu. Yeroo kana qurxummiileen heddu jeequmsa kana dheefa gara qarqara bishaanii utaalu. Achi booda rakkoo takka malee warra gara qarqara bishaanii dhesse kana qabataa sooratu.
Pelikaan Allaattii garee uumee qubsuma guddaa keessa jiraatuudha. Qubsumni tokkos miseensota 100 ol qabaachuu danda’a. Yeroo wal qunamtii wal hormaataatti, kormaaleen garee tokko keessa jiran agarsiisa garagaraa irratti hirmaatuudhaan, qalbii dhaltuu hawatuudhaaf dorgomu. Dorgommiin isaaniitis dandettii addaa Rabbi isaaniif kenne irratti bu’uura ta’a. kormaaleen Pelikaan dandeetti bifa kokkee, korojoo fi qoffee isaanii jijjiiruudhaa qabu. Kanaafuu dhalaa duratti bahuudhaan bifa garagaraa mul’isuun wal dorgommii taasisu. Inni moohate carraa wal qunnamtii wal hormaataa raawwatuudhaa argata. Kormaan moohate kun carraa wal qunnamtii raawwachuu qofa osoo hin taane, goojjoo hanqaaquun keessatti kunuunfamtu ijaaruunis dirqama isaati. Dhalaan wal gargaaranii goojjoo ijaaru. Kana booda dhalaan Pelikaan hanqaaquu hanga sadihii qofa hanqaaqxi. Ji’a tokkoo oliif eega hammatteen booda ilmoolee keessaa yaafti. Ilmoon kunniinis haga of danda’anii soorata adamsuu jalqabanitti, qoffee haadhaa keessaa soorata fudhataa guddatu. Avreejiidhaan Allaattiin Pelikaan tokko waggaa 10 hanga 30 jiraachuu danda’a.
Rabbiin keenya waan hunda haala garagaraa keessatti uume. Uumama hunda dizaayinii garagaraatiin akka ofii fedhetti uume. Dizaayiniin inni tolchu ammoo mudaa takkallee hin qabu. Allaattii Pelikaan kanas akka ofii fedhutti haala qilleensaa inni keessa jiraatuun wal simsiisee uume. Osoo miilli Pelikaan gogaa haphii san qabaachuu baatee, bishaan keessa daakuun heddu itti ulfaata ture. Rabbi ammoo allaattiin kun rakkoo malee akka jiraatu qaama san badhaase. Kormaaf ammoo dandeetti bifa kokkee, qoffee fi korojoo jijjiiruudhaa kenne. Kanaanis fedhii qaama isaa akka guuttatu isa dandeessise. Kana booda ati dandeettii akkanaa ni qabda jedhee isa barsiise. Wanti kun hundi waan akka tasaa argame osoo hin taane, waanuma Rabbiin keenya guyyaa duraa tolchee uumeedha. Inni waan hunda irratti danda’aadha.


text:
Dubbii sagalee waaqayyoo labsuun' tajaajila waligalaa kitaaba qulqulluu gucaa daa'immaan wangeelan dhaqabuu waliin ta'anii barsiisuudha. Tokkummaan kunis fedha hafuura hojettootaa karaa tajaajila waligala kitaaba qulqulluu barsiisuuttin guutuudha. Kunis warra dhugaan kitaabni qulqilluun dubbii waaqayyoo ta'uu isaa fudhataniif eebba guddaadha.
Tajaajilli kun iddoo fi ta'iiwan adda addaa irratti CEF'n bakka bu'a.
Barsiisuu fi lallabuu
- Institutii CEF keessatti barsiisuun
- CEF bakka bu'uun seminaarotaa fi colleejjii kitaabaa qulqulluu keessatti barsiisuun.
- Konferansii, leensii fii tajaajila waldaa keessatti dubbachuun.
CEF bakka bu'uun
- Pastaroota fi dura bu'oota doo'achuun
- Waltajjii, konferansii fi gorsa waligala irratti CEF bakka bu'uun.
Barreessuun
Barruu fi toraa keessa tokko tokko barreessuun. Baay'inni isaanii toora (site) keenyarratti ni argamu.
ProWord
Is this site a blessing to you?
Proclaiming the Word!
Dubbii sagalee waaqayyoo labsuun' tajaajila waligalaa kitaaba qulqulluu gucaa daa'immaan wangeelan dhaqabuu waliin ta'anii barsiisuudha. Tokkummaan kunis fedha hafuura hojettootaa karaa tajaajila waligala kitaaba qulqulluu barsiisuuttin guutuudha. Kunis warra dhugaan kitaabni qulqilluun dubbii waaqayyoo ta'uu isaa fudhataniif eebba guddaadha.


text:
Mootummaan Sa’udii namoota beekkamoo maqaa malaammaltummaatiin too’annaa jala oolche, bitamtoota biyya alaa qaxaree kan dararaa jiru ta’uu “Daily mail” gabaase. Torbaan sadi dura ajaja Mahammad Bin Salmaaniin irraa baheen, namoota maatii warra Malikaa ta’an 11 dabalatee, dureeyyotaa fi qondaaltota biyyattii walumagalatti namoonni 200 ol to’annaa jala ooluun ni yaadatama.
Namoota kanniin keessaa dureessi bekkamaan kan maatii warra malikaa ta’e Alwaliid Bin Xalaali fi dureessi Itoophiyatti dhalate Mahammad Huseen Allaamuddiin akkasumas namoonni biyyattii keessatti beekkamoo ta’an hoteela Riitz Kaarliton jedhamu keessatti hidhamanii jiru.
Mootummaan Sa’uudii dureeyyotaa fi qondaaltota kanniin, dhaabbata tikaa “Black water” jedhamu irraa bitamtoota qaxaruudhaan dararaa akka jiru gabaasni kun ni addeessa.
Bitamtoonni kunniin namoota kana yeroo qoratan fuula isaanii keessa akka kabalanii fi akkasumas kan arrabsan tahuun himameera. Dhaabbanni “Black water” jedhamu, dhaabbata dhuunfaa biyya Ameerikaa Kan hujii tikaa irratti bobba’e yoo tahu, kana duras Iiraaq keessatti hidhamtoota irratti dararaa geessuun, akkasumas Baghdaad keessatti lammiilee nagayaa irratti dhukaasa banee ajjeessuu isaatiin himatamee maqaa isaa “Academi” tti kan jijjiire tahuu gabaasni kun ni mul’isa.
Akka gabaasa kanaatti Mahammad Bin Salmaan kaampanii kana irraa loltoota 150 qaxare Abu-Daabii irraa Sa’udii kan seensise yoo tahu, eeggumsa dhuunfaa isaatii fi namoota akka biyyaa hin baanee eegamaniitiif bitamtoota kanatti kan fayyadamu akka ta’es gabaafameera
Comments
Loading...


text:
Ethiopia’s Oromo people made headlines around the world when peaceful protests turned violent against government land use changes, prompting a state of emergency. Now Oromo voices …Read More »
Diinnii Maal Balleesse?!
Badii maalii qaba diinni? Nutu karra saaqeef, balabala banee olgalche. As taa’i jennee teessoorraa kaaneef. Cooma murree afanitti gurshine. Itittuu habuuqqachiifne. Qe’ee bal’aa itti agarsiifne. …Read More »
~Du’a dheefa du’a dheeyxee?
Du’a dheefa, du’a dheyxee… Yaa lammikoo, karaa meeyxee ? Nama keessaa si filattee Goojjo teetii gad darbitee Qeheef maatiin gargar baaftee Lagaa gaaraan baaftee buuftee …Read More »
New Dirama Afaan Oromoo (Sin Dabrin)
Aartii Afaan Oromoo Guddisuuf gummaacha keenya haa baanu!!! Yaada qofa kannachuun guddina Aartiitiif humaa hin godhu. Tanaaf gahee gama keenyaa bakka jirruu bahaachuun dirqama lammummaa …Read More »
MANDAROOTA FI MAGAALAAWWAN OROMIYAA – OROMIAN TOWNS AND CITIES: Kutaa Duraa
Taammanaa Bitimaa irraa DURADUBBII Dubbiftoota barruu tanaa jaalatamoo fi kabajamoo, kunoo harra irraa kaaseen mataduree kanaa olitti kaayame jalatti waa isiniif dhiyeessaa, mee na …Read More »
Harar unchanged: Inside Ethiopia’s timeless city of mosques
(CNN)The ancient walled city of Harar in eastern Ethiopia is a hard place to forget: the silent maze-like alleys, the scents of the markets, the …Read More »
Ibsa Bu’ura Muslimoota Oromoo Irraa Kenname
Oromia oromo_muslimsMuslimooni Itoophiyaa hacuuccaa mootummaan biyyattii irraan gayaa jiru ufirraa faccisuuf qabsoo karaa nagayaatiin geggeessaa jiraniif, ummatootni nageenna jaaltan kanneen addunyaa martinuu sagalee tumsaa akka …Read More »
Qoosaa: Jaalalleewwan lamaan kanneen saalaan faallaa walii ta’antu (dhiiraa fi dhalatu) waggoota hedduuf wal-jaalatanii jaalala dhugaa mi’ooftuu wajjiin dhandhamachaa turan!
#SEENAA_DHUGAA!!! * Isaan kunneen gar-malee waan wal-jaalataniif ija isaanii afoo wal-dhabuu kan hin feene yoo ta’an, akka carraa ta’ee guyyoota hedduuf osoo ijaan wal hin …Read More »
Mohamed Sheka, KASIM-Barroo and Callaa Carcar rocking in Calgary
Afoola Oromoo: Qoosaa kutaa duraa
Qarshii liqeeffataa fi qarshii liqeessaatu jira Qarshii liqeeffataa:- Kanaan booda umrii dheeraa waanan qabu natti hin fakkaatu abjuu kootiin halkan edaa nan du’e Qarshii liqeessaa:- Ayii! …Read More »


text:
Caamsaa 17/2017 Godina Arsii Aanaa Siree keessatti Rokkoolee bulchiinsa gaarii kan ummanni irraa komii kaasaa jiran ganda hundarraa qorannee adda baasuu qabna jechuun OPDOn ummata iddoo hundatti wal gahii jettee roobafii aduun qaqaa jiraachuun dhagayame.Rakkoo bulchiinsa gaarii qofa osoo hin taane ummanni tokko Shaniin deebi’ee akka ijaaramuu qabus akeekkachiifni bulchitoota gandaatiif kennamee jiraachuu maddeen oduu keenyaa gabaasanii jiru.
Kana malee Godina Addaa Oromiyaa naannawa finfinnee kutaa magaalaa Aqaaqiitti koonfiiransiin dargaggootaa gaggeeffamaa jira.
Dargaggoonni magaalattii hundi akka wal gahii kanarraa hin hafne galgalaan sagalee guddiftuun iyyaa turuun isaaniis dhagayameera